12:02 22 Fevral 2016 460 dəfə oxunub\nKulis Svetlana Turanın tərcüməsində Harper Linin “Mənim üçün Milad bayramı” hekayəsini təqdim edir.\nBir neçə il əvvəl Nyu-Yorkda yaşayır və bir aviaşirkətdə işləyirdim, ona görə də Milad bayramlarında evə − Alabamaya heç gedə bilmirdim. Əgər bircə günlük izin versəydilər, həqiqətən, gedərdim. Buraya məcburən gəlmiş bir cənublu üçün Nyu-Yorkdakı Milad bayramı daha çox melanxolik bir hadisə ola bilər. Lakin bu görüntü evindən uzaq düşmüş biri üçün qəribə olduğuna görə deyil, əksinə, tanış gəldiyi üçün: Nyu-York alıcıları, eynilə astagəl cənublular kimi, məqsədin təkliyini nümayiş etdirirlər. Xilas Ordusu lentləri və Milad nəğmələri dünyanın hər yanında eynidir. İlin bu çağı Alabamanın qış tarlalarını isladan həmin o zərif yağış Nyu-York küçələrini də parladır.\nDüşünürdüm ki, evdən kənarda Milad üçün darıxıram. Əsl darıxdığım isə xatirə idi, bizi çoxdan tərk etmiş insanların − nənə-babamın nəvələri ilə aşıb-daşan evi, qulancar və pırkal ağaclarının köhnə xatirəsi. Mən ov çəkmələrinin çıxardığı səsi, qapının qəfil açılıb-bağlanması ilə içəriyə girən soyuq havanın şam ağacı iynələri və istridyənin ətrini yarıb keçməsi üçün darıxırdım. Qardaşımın Miladdan bir gecə öncə taxdığı, əxlaqı təcəssüm etdirən maskası, atamın eşşəkarısının vızıltısını xatırladan bas səsi ilə “Joy to the World” (“Dünyaya sevinc”) mahnısını burnunun altında zümzümə etməsi üçün çox darıxırdım.\nNyu-Yorkda günümü, daha doğrusu, işdən sonra qalan hissəni, adətən, Manhettendə yaşayan yaxın dostlarımla keçirirdim. Onlar vaxtaşırı yüksək gəliri olan gənc ailə idi. Vaxtaşırı olmasının səbəbi ailə başçısının güzəranını bel bağlaması mümkünsüz bir iş − yazı-pozu ilə məşğul olması idi. O çox ağıllı və həyat eşqi ilə dolu idi. Onun yeganə mənfi cəhəti söz oyununa olan bitməz-tükənməz məhəbbəti idi. Onda təkcə bir yazıçı olaraq deyil, həm də qayğısına qalmalı yaxınları olan bir cavan adam olaraq maraq oyadacaq bir xüsusiyyəti vardı. Bu, qorxusuz optimizm idi, amma “kefim nə istəyir, onu da edərəm” qəbilindən deyil, o öz qarşısına əlçatan məqsəd qoyur və onu həyata keçirmək yolunda hər çətinliyə qatlaşa bilirdi. Cəsarəti bəzən dostlarını təəccüb içində qoyurdu. Onun vəziyyətində olan başqa birisi Manhettendə şəxsi ev almağa risk edərdimi? Fərasətli idarəçilik bacarığı qarşısına qoyduğu məqsədi uğurla həyata keçirməyə imkan verirdi. Əksər cavanlar bu cür şeylər haqqında daha çox xəyal etməyə meyilli olduğu halda, o, arzusunu ailəsi üçün gerçəkliyə çevirdi və ayağının altında öz torpağının olması kimi irsi istəyini yerinə yetirdi. O, Nyu-Yorka ABŞ-ın cənub-qərbindən gəlmişdi və oraların bütün yerlilərinə xas olan qayda ilə şərqin ən gözəl qızını taparaq onunla evlənmişdi.\nBu ilahi, hədsiz incə varlıq dünyaya top kimi sağlam iki oğul gətirdi. Onlar böyüdükcə aşkar etdilər ki, onların zərif anasının güclü olmaqda tayı-bərabəri yoxdur. Onun sevgi gücü tükənməz idi. O, bütün gününü mətbəxdə keçirərək ailəsi və dostları üçün sirli və şirəli şirniyyatlar hazırlayırdı.\nOnlar ruhu da, bədəni də sağlam, hədsiz aktiv həyatında xoşbəxt olan yaraşıqlı cütlük idi. Məni onlara çəkən ümumi maraqlar, həmçinin sevgi olmuşdu. Bitib-tükənməyən oxu materialları bizim aramızda dövr edirdi, biz eyni tamaşa, film və musiqidən zöv alırdıq, eyni şeylərə gülürdük, üstəlik, o günlərdə elə çox gülərdik ki!\nBirlikdə keçirdiyimiz Milad bayramları çox sadə olurdu. Qəpik-quruş dəyərində hədiyyələr, hazırcavablıq və ən ağlagəlməz yarışlarla kifayətlənirdik. “Kim bu, ən azı, yaramazlıqla ayaqlaşa bilər?” Milad bayramı uşaqlar üçündür və bu fikir tamamilə düzgündür. Mən uzun zamandır ki, Miladın mənasına varmadan onu uşaqlar üçün bayram hesab edirəm. Mənim üçün Milad köhnə sevgilər, boş otaqlar, keçmişlə birlikdə basdırdığım nəyinsə hər il qeyri-müəyyən, ağrılı şəkildə mövludu demək idi.\nAncaq bir Milad bayramı fərqli oldu. Bəxtim gətirmişdi. Düz bir gün boş idim və Milad gecəsini onlarla birlikdə keçirdim. Səhər açılanda xırdaca bir əlin sifətimi yoğurmasına ayıldım. Bu əl sahibinin ancaq “Nətərsən?” deməyə vaxtı vardı. Mən aşağı düşən vaxt əllərində Santa Klausun onlar üçün qoyduğu kiçik raketlər və kosmos oyuncağını tutmuş oğlanların üzünü gördüm. Əvvəlcə, uşaqlar əllərini oyuncaqların üzərində, az qala, qorxa-qorxa gəzdirdilər. Yoxlama bitdikdən sonra onlar hər şeyi otağın ortasına sürüyüb gətirdilər.\nSəs-küy onların daha çox hədiyyənin olduğunu bilənə qədər davam etdi. Uşaqların atası hədiyyələri paylamağa başlayan zaman mən builki tamamilə özünəməxsus tapıntılarımın necə qarşılanacağı haqqında düşünərək öz-özümə gülümsədim. Ər üçün Sidni Smitin portretinin 35 sentlik reproduksiyasını, arvadı üçün isə ilboyu səbirli axtarışlarımın nəticəsi – Marqo Askvitin əsərlərinin tam külliyyatını almışdım. Uşaqlar açmaq üçün növbəti hədiyyəni seçmək təlaşında idilər. Mən gözlədiyim vaxt analarının yanında bir yığın hədiyyə toplandığı halda, mənə hələ də heç nə verilməmişdi. Məyusluğum sürətlə artsa da, onu büruzə verməməyə çalışırdım.\nOnlar tələsmirdilər. Nəhayət, dostumun arvadı dilləndi:\n− Biz səni unutmamışıq. Ağaca bir bax.\nYolkanın üstündə mənə ünvanlanmış zərf vardı. Onu açıb oxudum: “Sənin işdən azad düz bir ilin var ki, ürəyin istəyəni yaza biləsən. Milad bayramın mübarək!”\n- Bu nə deməkdir? – mən soruşdum.\n- Nə yazılıbsa, elə o deməkdir, − cavab gəldi.\nOnlar məni bunun zarafat-filan olmamasına inandırdılar. Dedilər ki, illəri uğurlu keçib. Müəyyən qədər pul yığıblar və düşünüblər ki, mənim üçün nə isə etməyin əsl vaxtıdır.\n- Necə yəni “mənim üçün nə isə etmək”?\nOnlar (bunu, həqiqətən də, bilmək istəyirəmsə) mənim böyük istedada malik olduğumu düşünürdülər.\n- Axı niyə belə düşünürsüz?\nDedilər ki, ayaq saxlayıb mənə diqqət edən istənilən adam bunu asanlıqla görə bilər. Onlar mənə olan inamı bacardıqları ən yaxşı yolla göstərmək istəyirdilər. İndiyədək bircə sətir belə, satıb-satmamağımın məsələyə dəxli yoxdur. Onlar mənə öz sənətimi daimi işin verdiyi yorğunluqdan azad şəkildə öyrənmək üçün tam və əvəzsiz imkan vermək istəyirdilər. Onların hədiyyəsini qəbul edəcəkdimmi? Heç bir şərt qoyulmurdu. Sadəcə, onların sevgisilə birlikdə qəbul etmək.\nSəsimi tapmaq bir az vaxt aldı. Nəhayət, tapdıqda onlardan ağılları başındadırmı deyə soruşdum. Onları nə vadar etmişdi ki, bundan nəyinsə alınacağını düşünsünlər? Çölə atacaq bu qədər pulları da yox idi. İl də uzun müddət idi. Bəs birdən uşaqların başına pis bir iş gəlsəydi? Etiraz ardınca etiraz etdikcə hamısı susdurulurdu.\n- Hamımız gəncik, − onlar dedilər. – Hər şeyin öhdəsindən gələ bilərik. Bəla baş versə, sən bir iş tapa bilərsən. Yaxşı, əgər belə istəyirsənsə, bunu borc kimi nəzərdə tut. Biz, sadəcə, sənin qəbul etməyini istəyirik. Sadəcə, imkan ver ki, sənə inana bilək. Bunu etməlisən.\n- Bu, ağlasığmaz işdir, − mən mırıldandım. – Elə böyük riskdir ki!\nDostumun gözü qonaq otağı, parlaq hədiyyə kağızlarının arasında itib-batmış oğlanları üzərində gəzdi. Gözləri arvadınkı ilə toqquşduqda bərq vurdu və onlar mənə dözülməz özündənrazılıq kimi görünən tərzdə baxışdılar. Sonra o mənə baxıb yumşaq səslə dedi:\n- Yox, əzizim. Bu risk deyil. Bu, əmin olduğumuz bir şeydir.\nBayırda Nyu-York Miladı üçün qeyri-adi bir şey – qar yağırdı. Mən o günün möcüzəsinin təsirindən sarsılmış halda pəncərəyə yaxınlaşdım. Yolkalar küçə boyunca dumanlı görünür, sobanın alovu isə uşaqların kölgəsini yanımdakı divar üzərində rəqs etdirirdi. Yeni həyat üçün tam, əvəzedilməz bir imkan. O mənə ürəkaçıqlıq əlaməti olaraq deyil, sevgi mücəssəməsi olaraq verilirdi. Onlardan eşitdiyim “Bizim sənə inamımız” sözləri həqiqi idi. Onları məyus etməmək üçün əlimdən gələni edəcəyəm. Qar hələ də aşağıdakı səkinin üzərinə yağırdı. Evlərin damının kirəmiti getdikcə ağarırdı. Uzaq göydələnlərin işıqları yolun tənha sonunun sarı simvolları ilə yanırdı və mən pəncərə qarşısında dayanıb işıqlarla qara baxdıqca köhnə xatirənin ağrısı məni birdəfəlik tərk etdi.\n(Ona hədiyyə olunan həmin il ərzində Harper Li Pulitzer mükafatı almış “Bülbülü öldürmək” romanını yazdı. – tərcüməçi).\n10:11 04 Avqust 2017\n11:10 01 Avqust 2016


22. Quranda təhrİf varмı? | islamic mənbələri\n22. Quranda təhrİf varмı?\nSual: Qurani-kəriм İslaм Peyğəмbərinə bu gün əliмizdə olduğu halda gəlмişdir, yoxsa son on dörd əsrdə hansısa təhriflər baş verмişdir?\nCavab: Bilмəliyik ki, Quranın təhrifi haqqında söz-söhbətlər daha çox мəsihilər və yəhudilər tərəfindən yaradılır. Tarix şahiddir ki, bu iki qövмün asiмani kitabı zaмan keçdikcə təhrif olunмuş, dəyişdirilмiş və etibarını itirмişdir. Onlar Quran-kəriмə də belə bir daмğa vurмağa çalışırlar.\nTarixdən мəluм olduğu kiмi, “İncil dördlüyü” həzrət Мəsihdən sonra bir qrup tərəfindən dəyişikliklərə мəruz qalмış və beləcə, həzrət İsaya nazil edilмiş səмavi kitabdan əsər-əlaмət qalмaмışdır.\nDini мaarifi və üsulu bu sayaq etibarsız kitablar üzərində qurulanlar Quranı da belə bir aqibətə düçar etмək istəyirlər. Onlar iddia edirlər ki, zaмan keçdikcə Quran da təhrif edilмişdir.\nHansı ki, Quranın toplanмa və qorunмa prosesindəki dəqiqlik Tövrat və İncilin tənziмlənмəsi ilə мüqayisə oluna bilмəz. İslaм tarixinin heç bir dövründə Quranın dəyişdirilмəsi üçün şərait olмaмışdır. Bu мəsələ ilə bağlı iki мövzunu nəzərdən keçirək:\n1. Qurani-мəcid İslaмın bütün ictiмai dönəмlərində inqilablar yaratмışdır. Quran cəмiyyəti sarıмış şirk ənənələrini uçurub dağıdaraq, iмan və bəşəri üsul əsasında həyat tərzi qurмuşdur. Quran daiм ictiмai мeydanda olмuş, insanlar öz siyasətlərini, iqtisadiyyatlarını, əxlaqlarını, hətta adət-ənənələrini də Quran əsasında tənziмləмişlər. Böyük İslaм dünyası gündə beş vaxt naмaz zaмanı Quranla təмasda olur, bütün işlərdə əvvəlcə Quran, sonra isə Peyğəмbər sünnəsinə мüraciət edir. Dövlətçilikdə, cəмiyyətdə, ailədə daiм diqqət мərkəzində olan belə bir kitab necə təhrif edilə bilər?! Hər bir ayəsi мüsəlмanların könlündə yer alмış bir kitaba мəxfiyanə təcavüz мüмkünмü idi?!\nHeç kiмin xəbəri olмadan Quranda təhrif aparılмası fikri ona bənzəyir ki, dünyanın ən qüdrətli dövlətinin konustitusiyasını gizlicə dəyişirlər və kiмsə bundan xəbər tutмur. Hansı ki мüsəlмanların ictiмai həyatında Quranın rolu hər hansı konstitusiyadan qat-qat böyükdür. Bəli, əgər Quranda zərrəcə təhrif olunмuş olsaydı, bütün мüsəlмan dünyası ayağa qalxardı.\n2. İstər Peyğəмbərin həyatı dövründə, istərsə də ondan sonra Quranın toplanмası o qədər əhəмiyyətli bir iş hesab olunмuşdur ki, Onda bir hərfin dəyişмəsi ehtiмalı da xülyadır. Tarixi мəluмatlara əsasən, həzrət Peyğəмbərin dövründə Quranı qırx üç nəfərdən ibarət bir aliм heyəti həzrətin göstərişi ilə yazıya alırdı. Bu yazılar ciddi səy və təlaşla qorunurdu. Bu Quran nüsxələrindən ən мəşhuru Əli ibn Əbu-Talib və Zeyd ibn Sabitin yazıya aldığı Quran nüsxəsidir. Мəhz bu etibarlı nüsxənin çoxsaylı surətləri мüsəlмanlar arasında yayılмış və gecə-gündüz həмin nüsxələrdən istifadə olunмuşdur.\nBaşqa bir мaraqlı nöqtə isə odur ki, bir çox мüsəlмanlar Quranın ayə və surələrini əzbərləyirdilər. İş o qədər dəqiq şəkildə icra edilərdi ki, hətta Quranı əzbərləyən insanlara “qari” deyilərdi. Xalq daiм onlara мüraciət edər, Quranın dərin мənalarından faydalanardılar.\nTarixin мaraqlı bir səhifəsinə nəzər salaq. Əbu-Bəkrin xilafəti zaмanı Yəмaмə döyüşü getdiyi vaxt bir çox Quran qariləri şəhadətə yetdi. Мüsəlмanlar qərara gəldilər ki, Quranı hifz etмək üçün Quranın bütün мövcud nüsxələri bir yerə toplansın və düşмən vəziyyətdən istifadə etмəмiş yeni Quran hafizləri yetişdirilsin.\nOsмanın xilafəti dövründə əvvəlki nüsxələr əsasında Quranın yeni dörd nüsxəsi hazırlandı. Bütün мəntəqələrə göstəriş verildi ki, yalnız və yalnız bu dörd nüsxə əsasında Quran təliм edilsin. Мüsəlмanlar arasında Qurana diqqət o qədər güclü idi ki, bir hərf haqqında uzun-uzadı мübahisələr baş verərdi. Bir dəfə Əbu ibn Kəb ilə xəlifə Osмan arasında мübahisə düşür. Osмan iddia edirdi ki, haqqında danışılan ayə “əlləzinə” kəlмəsi ilə başlanır. İbn Kəb isə onunla razılaşмır, ayənin “vəlləzinə” kəlмəsi ilə başlandığını iddia edirdi. İbn Kəb Quran kəlмəsini həzrətdən bu sayaq eşitdiyini israrla bildirir və tutduğu мövqedən çəkilмirdi. Мübahisənin qızğın yerində qılıncını çəkərək deyir: “Hər kəs bu hərfi Qurandan götürмək istəsə, onu qılıncdan keçirəcəyəм.” İbn Kəbin мövqeyi xəlifəni öz ehtiмalından çəkinмəyə мəcbur etdi. Əgər Quranın bir hərfi haqqında bir bu qədər мübahisə olмuşdursa, hansı əhəмiyyətli dəyişiklikdən danışмağa dəyər?!\nYuxarıda deyilənlərdən əlavə, nəzərə alмalıyıq ki, Quranın мüxtəlif ayələrində onun təhrifinin мüмkünsüzlüyü bəyan olunмuşdur. Qurani-kəriмdə oxuyuruq: “Şübhəsiz ki, Quranı biz nazil etdik və sözsüz ki, biz də onu qoruyub saxlayacağıq.”<FOOTNOTE> Eləcə də, İslaм aliмləri öz təfsir və kəlaм kitablarında qəti şəkildə bildirмişlər ki, Quranda heç bir təhrif baş verмəмişdir. Bəli, bəzi Quran araşdırıcıları, qeyri-мöhtəbər hədislərə asaslanaraq, Quranda dəyişiklik baş verмəsini ehtiмal etмişlər. Aммa ehtiмal ehtiмal olaraq qalır və onu sübuta yetirмək lazıмdır. Bu sayaq мəluмatların heç bir elмi əsası yoxdur.\nUyğun мövzuda bir çox kitablar yazılмışdır. Həмin kitablarda Quranda təhrifin baş verмədiyi мöhkəм dəlillərlə sübuta yetirilмişdir. Ərəb dili ilə tanış olмayanlar Мərhuм Hac Мirza Мehdi Bürucerdinin “Bürhane-rövşən” kitabını мütaliə edə bilərlər.\nBəziləri qeyd edirlər ki, həzrət Əмirəl-мöмininin (ə) ixtiyarında olan Quran başqa Quranlardan fərqlənмişdir. Bu isə Quranın təhrif olunduğunu sübuta yetirмir. Çünki həzrət Əмirəl-мöмininin topladığı Quranda ayələrdən əlavə onların nazil olмa şəraiti, təfsiri və həzrət Peyğəмbərdən nəql olunмuş izahlar da verilмişdir. Deмək, fərq izahlardadır, əsil мətndə yox!\nSual: Quranın hansı surəsi əvvəl, hansı surəsi axırda nazil olмuşdur? Ayələr nazil olduqdan sonra kiм tərəfindən qələмə alınмışdır?


Nicat Quliyev 08-01-2019 14:34 +0 -0\nVİP Electroncis şirkəti Secuda markalı Arka tipli boy metal arama sistemlərinin satışını təklif edir. Detektorlar üzərində metal əşya ilə keçən zaman səs verir və 7/24 fasiləsiz işləyə bilir. Sistem 6 zonalıdır. Siqnalın neçə dəfə oynandığını və gün ərzində sərnişin axınının necə olduğunu görmək mümkündür. Quraşdırma şifrəsi sayəsində yalnız səlahiyyətli şəxslər tərəfindən istifadə edilə bilər. Quraşdırma şifrəsi istifadə zamanı etibarlıdır. İstifadə yerləri: Hava limanları, ticarət mərkəzləri, plazalar, xəstəxanalar, polis, gömrük və həbsxanalar, sərgi mərkəzləri, banklar, lüks komplekslər və evlər kimi sahələrdə istifadə edilə bilər Tel: 0125116768, 0506694769, 0552552277 www.vip-electronics.com, E-mail: [email protected]


Qobustan rayonunda payızlıq əkin sürətlə davam edir. - Xəbərlər - QOBUSTAN RAYON Icra Hakimiyyəti\nQobustan rayonunda payızlıq əkin sürətlə davam edir.\nQobustan rayonunda payızlıq əkin işləri başa çatmaq üzrədir. Builki təsərrüfat ilində rayonda 30 min hektara yaxın sahədə mülkiyyətçilər tərəfindən əkin işləri aparılır. Dövlətin taxıl əkini aparan mülkiyyətçilərə qayğısı nəticəsində rayonda əkin dövriyyəsinin artırılması təmin edilib. Ötən illə müqayisədə taxılçılıqda orta məhsuldarlıq 5 sentnerə qədər artıb. Məhz bu səbəbdən də taxıl istehsalı hər il artır.\nYeri gəlmişkən, Qobustan rayonu yüksək keyfiyyətli, elit taxıl sortları ilə də məşhurdur. Rayonda ötən il 2000 ton yüksək keyfiyyətli toxum istehsal olunub. Azərbaycanın hətta ucqar rayonlarından belə fermerlər Qobustanda yetişdirilən toxumluq taxıla həvəslə müştəri düşürlər. Bilirlər ki, Qobustan fermerlərinin yetişdirdiyi taxıl ən yüksək standartlar səviyyəsindədir.\nBu il qobustanlı fermerlər təkcə taxıl sahələrindən deyil, bütün sahələrdə ötən ildə olduğundan daha çox məhsul əldə etmək əzmindədirlər. 2018-cı ilin məhsulu üçün hələ ötən ilin sonunda əkin sahələri xeyli artırılıb.\nQobustan rayonunda hər il 30 min hektara yaxın payızlıq əkin olur. Bunuda əsasən buğda və arpa təşkil edir. Bu il hava şəraiti əlverişsiz olsada rayonumuzda əkin çox sürətlə davam edir. Hal - hazırda əkin üçün 26 min hektar şumlanmış sahənin 23,5 min hektarı əkilib. Qeyd edək ki, rayonumuzda payızlıq əkin davam edir.


:: Məqalələr :: QUR᾽ANIN TƏHRİFƏ OLAN BAXIŞI\nQUR᾽ANIN TƏHRİF OLUNMAMASINA DƏLALƏT EDƏN AYƏLƏR\nArtıq təhrifin nə olduğu və onun hansı amillər üzündən yarandığı bəlli oldu.\nLakin, bu nəzəriyyənin tamamilə əsassız və batil olduğuna dəlalət edəcək bir sıra ayələr də vardır və biz onlardan bir neçəsini misal olaraq burada qeyd edirik.\n«Şübhəsiz ki, Qur᾽anı Biz nazil etdik və sözsüz ki, Biz də onu [hər cür təhrif və təbdildən – artırıb-əksiltmədən] qoruyub saxlayacağıq.» (Hicr-9).\nBuradan belə mə᾽lum olur ki, Qur᾽an nazil olduğu ilk gündən Allah-taala tərəfindən təhrif və dəyişikliklərdən qorunub saxlanılmış və qiyamət gününədək toxunulmaz olaraq qalacaqdır.\nLakin «təhrif nəzəriyyəsinin» tərəfdarları bu ayəni müxtəlif mə᾽nalarda təfsir etməyə çalışmışlar:\n1. Ayədə qeyd olunan «zikr» kəlməsindən məqsəd Qur᾽an deyil, Peyğəmbərdir (s). Belə ki, Təlaq surəsinin 10-11-ci ayələrində zikr deyildikdə, Peyğəmbər (s) nəzərdə tutulur.\nقَدْ أَنزَلَ اللَّهُ إِلَيْكُمْ ذِكْرًا، رَّسُولًا يَتْلُو عَلَيْكُمْ آيَاتِ اللَّهِ\n«Allah sizin üçün Qur᾽anı nazil etmiş və iman gətirib yaxşı işlər görənləri zülmətdən nura [küfrdən imana] çıxartmaq üçün Allahın açıq-aşkar [halal-haramı bəyan edən] ayələrini sizə oxuyan bir peyğəmbər göndərmişdir.»\nGöründüyü kimi burada haqqında xəbər verilən şəxs Peyğəmbər (s) özüdür.\nYə᾽ni, Allah-taala həzrət Məhəmmədi (s) peyğəmbərliyə tə᾽yin etdikdən sonra bu ayəni nazil etməklə onu xoşagəlməz hadisələrdən qoruyacağını bildirmək istəmişdir.\nCavab: Ayəyə verilən bu təfsir tamamilə səhv və əsassızdır. Çünki ayədə istifadə olunan «İnzal» və «Tənzil» kəlmələri (nazil etmək – nazil olmaq) mə᾽nalarını daşıyır. Demək «zikr» deyildikdə hər iki ayədə Peyğəmbər (s) deyil, Qur᾽an nəzərdə tutulur. Və əgər «zikr» deyildikdə Peyğəmbər (s) nəzərdə tutulsaydı, «irsal» (göndərmək) və ya buna oxşar ifadələrdən istifadə olunardı.\nƏgər burada «zikr» deyildikdə Peyğəmbərin (s) nəzərdə tutulduğunu fərz etsək, bir qədər əvvəl misal olaraq qeyd etdiyimiz Hicr surəsinin 9-cu ayəsindən üç ayə əvvəl «zikr» deyildikdə, Peyğəmbərin (s) nəzərdə tutulduğunu deyə bilməyəcəyik.\n«[Müşriklər peyğəmbərə] belə dedilər: Ey özünə kitab nazil olunan kəs! Həqiqətən sən divanəsən!» (Hicr-6).\nGöründüyü kimi «və qalu ya əyyuhəlləzi nuzzilə ələyhiz-zikru innəkə ləməcnun» ayəsində «zikr» deyildikdə, Peyğəmbərə (s) nazil olmuş Qur᾽an nəzərdə tutulur.\n2. Deyirlər: Qur᾽anın qorunması deyildikdə, onun təhrif və təbdildən qorunması deyil, eyb və nöqsanlardan qorunması və onun haqq olmasının sübutu nəzərdə tutulur.\nCavab: Gətirdikləri bu dəlilin birinci dəlildən daha əsassız və batil olduğu göz qabağındadır. Əgər onlar Allahın, Qur᾽anı kafirlərin tənqid və iradından qorumasını nəzərdə tuturlarsa, gəldikləri nəticənin batil olduğuna şəkk etməməlidirlər. Çünki Qur᾽an hər şeydən daha çox kafirlərin tənqid və iradlarına məruz qalmışdır. Demək ayədən məqsəd, heç də kafirlərin tutduqları irad və nöqsanlar deyildir.\nYox, əgər onlar Qur᾽anın özünəməxsus bəyan tərzini və başqalarının onunla mübarizə etməyə qadir olmadıqlarını nəzərdə tuturlarsa, demək lazımdır ki, bu barədə düzgün nəticəyə gəlmişlər. Lakin heç də nəzərdən qaçırmaq olmaz ki, Qur᾽an nazil olduğu ilk gündən bu yüksək xüsusiyyətə malik olmuşdur. O ki, qaldı onun toxunulmazlığına, bu məsələ Qur᾽anın zati xüsusiyyətlərindən deyildir. Belə ki, Allah-taala belə bir toxunulmazlıq xüsusiyyətini ona nazil olduqdan sonra vermişdir. Buna əsasən deyə bilərik ki, zati toxunulmazlıq onun təhrifə qarşı zati istehkamı və müqavimət göstərməsidir. Bunun isə yuxarıda qeyd olunan ayənin mə᾽na və məfhumu ilə heç bir əlaqəsi yoxdur.\nƏvvəla ona görə ki, Qur᾽an əvvəldən malik olduğu üstün xüsusiyyətlərlə öz müxaliflərinə qarşı sinə gərmiş və özünü lazımınca müdafiə edə bilmişdir. Təbiidir ki, belə bir halda onun heç bir xarici mühafizəkara ehtiyacı olmayacaqdır.\nDigər tərəfdən isə ayə Qur᾽anın toxunulmazlığına, nazil olarkən deyil, yalnız nazil olduqdan sonra zəmanət verir.\n3. Deyirlər: Doğrudur, ayədə Qur᾽anın toxunulmazlığından söhbət açılır, lakin burada hansı Qur᾽an nəzərdə tutulur? Onların fikrincə, burada yalnız zəmanənin imamında olan Qur᾽an nəzərdə tutula bilər. Çünki ayənin zahiri mə᾽nasından onun ümumi xarakter daşıdığını müşahidə etmirik.\nCavab: Bu fərziyyə bir qədər əvvəl qeyd olunan fərziyyələrdən daha zəif və əsassızdır. Çünki Qur᾽anın toxunulmaz qalması, ilk növbədə onu gündəlik tilavət edən camaat üçün lazımdır. O ki, qaldı zəmanənin imamında olan Qur᾽ana, o, lövhi-məhfuzda və ya mələklərin yanında olan Qur᾽an kimi toxunulmaz qalacaqdır. Sanki birisi hədiyyə vermək istədiyi şəxsə deyir: Mən sizin üçün bir hədiyyə göndərmişəm, lakin onu ya özüm, ya da dostlarımdan biri qoruyub saxlayacaqdır.\nDaha təəccüblüsü budur ki, onlar «toxunulmaz» dedikdə bütün Qur᾽anlar deyil, yalnız bir Qur᾽anı nəzərdə tuturlar. Onlar belə güman edirlər ki, «zikr» deyildikdə, kağız üzərində yazılmış və üzərindən oxunan ayələr nəzərdə tutulur. Halbuki, bu tamamilə yanlış bir fərziyyədir. «Zikr» deyildikdə Allah tərəfindən Peyğəmbərə (s) nazil olmuş Qur᾽an nəzərdə tutulur. Mövcud olan Qur᾽an nüsxələri isə, Peyğəmbərə (s) nazil olmuş orijinal nüsxənin zahiri formasıdır. Bu Qur᾽an nüsxələri isə zaman keçdikcə köhnəlib aradan gedər. Belə ki, toxunulmaz dedikdə, kağız üzərinə köçürülmüş, zaman keçdikcə çürüyərək aradan gedəcək nüsxələri deyil, Allah tərəfindən Peyğəmbərə (s) nazil olan və əməli-saleh insanların qəlblərindəki Qur᾽anı nəzərdə tutmalıyıq. Belə bir Qur᾽an dünya durduqca duracaq və orada istifadə olunan ifadələrdən heç biri təhrif və təbdilə mə᾽ruz qalmayacaqdır.\n4. İrəli sürülən fərziyyələrə cavab verilsə də, şübhə doğuran bir məsələ də vardır və o da bundan ibarətdir ki, əgər «təhrif nəzəriyyəsinin» tərəfdarları Qur᾽anın bu ayəsində də (Hicr-9) təhrifə yol verildiyini ehtimal etsələr və ya bu ayə ilə Qur᾽anın təhrif olunmasını sübuta yetirmək istəsələr, onların iddiaları bir o qədər də inandırıcı olmayacaqdır. Çünki təhrif olunduğu ehtimal olunan bir ayə ilə Qur᾽anın təhrif olunmasını isbat etmək həm məntiqdən uzaq, həm də sağlam əql və düşüncə ilə qəbul olunması qeyri-mümkün olan bir işdir. Lakin burada olduqca böyük əhəmiyyət kəsb edən bir məsələyə toxunmaq lazımdır. O da, Peyğəmbərin (s) Əhli-beyti tərəfindən Qur᾽an ayələrinin təhrif olunub-olunmaması haqda nəql olunan rəvayətlərin mö᾽təbərliyini qəbul edib-etməməkdən ibarətdir. Yə᾽ni, Qur᾽anın təhrif olunub-olunmamasına dair e᾽tibar baxımından onlar tərəfindən nəql olmuş hədis və rəvayətlərə istinad edən kəslər, bu məsələnin həllində heç bir çətinliklərlə üzləşməzlər. Onlara qarşı kin-küdurət bəsləyən, buyurduqlarına istinad etməyən kəslər isə təhrif və bu kimi bir çox məsələlərdə çətinliklərlə üzləşəcək, əldə etdikləri nəticə isə batil və əsassız olacaqdır.\n«Şübhəsiz ki, o [Qur᾽an], çox dəyərli, qiymətli bir Kitabdır.\nNə öncə, nə də sonra batil ona yol tapa bilməz. [Şeytan onun bir sözünü, bir hərfini belə dəyişə bilməz]. O, hikmət sahibi və şükrə, tə᾽rifə layiq olan [bütün işləri bəyənilən] Allah tərəfindən nazil edilmişdir.» (Fussilət 41-42).\nAyənin məzmunundan belə mə᾽lum olur ki, Qur᾽an bütün kitablardan fərqli olaraq toxunulmaz qalmış və öz müqəddəsliyini qoruyub saxlaya bilmişdir.\n«Təhrif nəzəriyyəsi»nin tərəfdarları, qeyd etdiyimiz ayə barəsində irəli sürdükləri fərziyyədə deyirlər: Qur᾽anın toxunulmazlığı deyildikdə, burada bəyan olunan hökm və qanunların yalan, eyb və nöqsanlardan uzaq olduğu nəzərdə tutulur. Onlar bu barədə Əli ibni İbrahim Qummidən nəql olunmuş rəvayətə istinad edirlər. O öz təfsirində İmam Baqirdən (ə) bu rəvayəti nəql edir: «Qur᾽an nə ondan əvvəl nazil olmuş Zəbur, Tövrat və İncil ilə, nə də sonradan yazılmış kitablarla batil olunar.»\nMərhum Təbərsi «Məcməul Bəyan»da İmam Sadiqdən (ə) nəql etdiyi hədisdə deyir: «Qur᾽anda keçmiş ümmətlər və gələcəkdə baş verən hadisələr haqda doğru və düzgün mə᾽lumatlar verilir. Burada nə yalan, nə də heç bir əsası olmayan fərziyyələr görmək olar.»\nCavab: Ayəni belə mə᾽nalandırmaq heç də düzgün olmazdı. Çünki burada misal olaraq qeyd olunan iki rəvayətin bu mətləblə heç bir əlaqəsi yoxdur. Belə ki, rəvayətlərdə yalnız Qur᾽anın, əvvəlki səmavi kitabların (Zəbur, Tövrat, İncilin) batil olunması, keçmiş ümmətlər və gələcək haqda verilən mə᾽lumatların həqiqət olması bildirilir.\nQur᾽anın [batini və zahiri] xüsusiyyətlərini bəyan edən və ümumiyyət xarakteri daşıyan ayələrə müraciət etdikdə isə, zaman və məkandan asılı olmayaraq, hətta qiyamət gününədək Qur᾽ana batil əqidələrin, yalan və iftiraların yol tapmayacağının və toxunulmaz olaraq qalacağının şahidi oluruq. Və əgər ayəni, yalnız Qur᾽anda yalan və iftiralara yol verilmədiyi kimi mə᾽nalandırsaq, onda Qur᾽anın tarix boyu tağut rejimlərə, batil ən᾽ənə və əqidələrə zəfər çalmasını və bu kimi digər əhəmiyyətli məsələləri nəzərdən qaçırmış olarıq.


Bankların komissiya haqqı nə qədər qanunidir? » "Dünya" informasiya agentliyi\nBankların komissiya haqqı nə qədər qanunidir? - Bank üzrə mütəxəssis 500 avronun Avropada belə qəbul olunmadığını bildirir...\nTarix: 12-07-2019, 12:25 | Çap et\n“Mən 500 avro ilə Avropaya gedən zaman bəzi yerlərdə demişdilər ki, xırda yoxdur. Çünki 500 avroya artıq şübhə ilə yanaşırlar”\nBu sözləri bank sahəsi üzrə ekspert Əkrəm Həsənov bankların 500 avroluq pul nişanının qəbuluna bir faizlik komissiya haqqı müəyyən etməsi barədə PİA.AZ-a danışarkən qeyd edib.\nXəbər verdiyimiz kimi, Azərbaycan banklarının əksəriyyəti 500 avroluq pul nişanının qəbuluna bir faizlik komissiya haqqı müəyyənləşdirib. Bu, o deməkdir ki, vətəndaş 500 nominallı avro əsginası ilə əməliyyat aparırsa, o zaman əlavə olaraq bir faiz ödəməlidir. Məsələn, 500 əsginaslıqlardan ibarət olan 50 min avronu hesabında yerləşdirmək istəyən vətəndaşımız həmin 500 avrodan birini banka “hədiyyə” etmək məcburiyyətindədir. Halbuki bir müddət öncə Azərbaycan Mərkəzi Bankı 500 nominallıq avro əsginaslarının ölkədaxili istifadəsi ilə bağlı heç bir problemin olmadığını bəyan edib. Bankların heç bir iqtisadi əsas olmadan bu tip komissiya haqları müəyyənləşdirməsi sadəcə müştəri üçün əlavə xərc yaratmağa hesablanır.\nQeyd edək ki, Avropa Mərkəzi Bankının, hətta Azərbaycan Mərkəzi Bankının açıqlamalarına baxmayaraq, əksər banklarımız müştərilərin xərci hesabına yeni gəlir mənbələri axtarışını davam etdirirlər.\nSual olunur: Bu komissiya haqqı qanunlara nə dərəcədə uyğundur? Bankların bu tətbiqi sırf daha çox qazanmağa hesablanıb, yoxsa burada başqa məqsədlər də var?\nMövzu ilə bağlı PİA.az-ın əməkdaşı bank sahəsi üzrə ekspert Əkrəm Həsənovun fikirlərini öyrənib.\nEkspertin fikrincə, banklar müştəridən 500 avronu qəbul etsələr də, müştərilər bankdan 500 avronu qəbul etmirlər. Çünki müştərilər, əsasən, xırda pul tələb edirlər. Ehtimal olunur ki, banklar bu səbəbdən 500 avro üçün komissiya haqqı müəyyənləşdiriblər.\n“500 avro məsələsi üzrə qanunvericilikdə heç bir qadağa yoxdur. Yəni banklar xarici valyuta ilə aparılan əməliyyatlar üzrə istənilən komissiya haqqı tuta bilərlər. Yalnız milli valyuta üzrə banklar heç bir komissiya tutmamalıdırlar. Lakin xarici valyutada belə bir məhdudiyyət yoxdur. Bu, məsələnin qanunvericiliklə bağlı tərəfidir.\nMəsələnin faktiki iqtisadi tərəfinə gəldikdə isə önəmli məsələ bankların bundan ancaq qazanc məqsədi güdüb güdməməsi yaxud da başqa xərclərinin olub olmaması məsələləridir. Çünki bu məsələlər birmənalı deyil. Yəni biz bilirik ki, Avropa Mərkəzi Bankı və onun tərkibinə daxil olan digər Avropa dövlətlərinin mərkəzi bankları bu il aprelin sonundan başlayaraq artıq 500 avroluq əskinas çap etmirlər. Amma indiyədək buraxılan əskinaslar qüvvədədir və istifadə olunur. Bu da məsələnin digər tərəfidir.\nYəni Avropada o pulları bu gün hələlik qəbul edirlər. Lakin buna baxmayaraq, digər Azərbaycan kimi ölkələrdə, hətta Avropanın özündə də, təbii ki, kimsə artıq bunu qəbul etməyə bilər. Məsələn, mən Avropaya 500 avro ilə gedən zaman bəzi yerlərdə demişdilər ki, xırda yoxdur. Çünki 500 avroya artıq şübhə ilə yanaşırlar. Bu isə müəyyən problemlər yaradır. Bu, hələ Avropanın özündə belədirsə, bizdə də artıq bu məsələ problem var. Nəinki banklar, hətta ayrı-ayrı şəxslər də 500 avronu qəbul etmirlər.\nNəticədə, bu, ona gətirir ki, bizim banklar müştəridən 500 avronu qəbul edir, amma sonra o pulu kiməsə verə bilmirlər. Kimsə bizim banklardan avro alır və xaricə gedir. Lakin Avtopada bank 500 avronu qəbul etmir, xırda pul tələb edir. Yəni Avropada bankların belə bir problemi var. Deməli, bu 500 avronu Avropada bəziləri qəbul etmirsə, o zaman bank da problem yaşayacaq ki, bu 500 avro ilə nə etsin.\nDeməli, bank o pulu ya avropalıya verməlidir, ya da necəsə göndərməlidir. Bu isə artıq xərcdir. Bizim bankların belə xərci yarandığı üçün, ola bilər ki, onlar da bu xərci bağlamaq məqsədilə komissiya haqqı müəyyən ediblər. Bu, dəqiq məlumat deyil, çünki qazanc götürmək və xərcləri bağlamaq məqsədilə də edə bilərlər. Ona görə də, bu durum başa düşüləndir. Çünki qeyd etdiyim kimi, çoxları artıq 500 avronu qəbul etmir.”


İctimai maraqları qoruyan kanallar arasında CBC vurğulandı | CBC.AZ\nİctimai maraqları qoruyan kanallar arasında CBC vurğulandı\nApr 10 2019 18:25\nTeleviziyalarda Bədii Şuraların bərpasına ehityac var. Bu fikri Milli Məclisin mədəniyyət komitəsinin iclasındakı müzakirələr zamanı deputatlar səsləndirdilər. Qeyd olundu ki, adının Bədii, yaxud Ekspertlər Şurası adlandırılmasından asılı olmayaraq, kanalların özündə verilişlərin səviyyəsinə nəzarət edən şəxslər olmalıdır. Çünki televiziyaların əsas vəzifəsi ölkənin ictimai maraqlarının qorunmasıdır.\nMilli Televiziya və Radio Şurasının sədri Nuşirəvan Məhərrəmli qeyd etdi ki, bəzi özəl televiziyalar Bədii Şuraların yaradılması məsələsinə laqeyd yanaşır. Onlar kommersiya maraqlarını üstün tutduqlarına görə bəzən aşağı səviyyəli proqramlar hazırlanır.\n“Azərbaycan Respublikasında dövlət olaraq ictimaiyyətin tələblərinin qorunması üçün çox ciddi işlər görülür. Azərbaycan dövləti büdcədən maliyyələşən televiziyalar hesabına – həm Azərbaycan televiziyası, həm Mədəniyyət kanalı, Həm İctimai Televiziya, həm CBC peyk televiziyası vasitəsilə ictimaiyyətin maraqlarının qorunması üçün ciddi addımlar atıb. Çox təəssüf ki, özəl televiziyalar haqqında bunları demək olmaz. Onların marağı kommersiya üzərində yüklənib. Bəzən xalqımızın milli mənəvi dəyərləri kobud şəkildə pozulur. Bayağı, şit verilişlər verilir”.\nNuşirəvan Məhərrəmli qeyd etdi ki, Şura öz səlahiyyətləri çərçivəsində bu sahədə ciddi iş aparır və ictmaiyyətin də bu işə dəstək olmasını istəyir.


MATC.AZ: Milli üzvü Super Liqada klubunu dəyişdi\n27 Yanvar 2020, 01:17\nTürkiyənin “Dənizlispor” klubu heyətini yeni futbolçu ilə gücləndirib. Matc.az xəbər verir ki, Super Liqa təmsilçisi tunisli mərkəz müdafiəçisi Syam Ben Yussefi heyətinə qatıb.\nBu barədə “Dənizlispor”un rəsmi saytı məlumat yayıb. 30 yaşlı futbolçu yeni klubu ilə mövsümün sonuna kimi anlaşıb.\nBen Yussefin son klubu digər Türkiyə təmsilçisi “Kasımpaşa” olub. O, bu komandada cari mövsümdə 15 oyuna çıxıb, 1 qol da vurub. Tunis yığmasının üzvü “Kasımpaşa”ya 2017-ci ildə Fransanın “Kan” klubundan transfer olunmuşdu.


Azərbaycanın səhiyyə naziri: "Qəbələ RLS-in insanlara mənfi təsiri yoxdur" (video)\nAzərbaycanın səhiyyə naziri: "Qəbələ RLS-in insanlara mənfi təsiri yoxdur" (video)\nCəmiyyət 18 İyun 2007 17:03 (UTC+04:00)\nAzərbaycan, Bakı / Trend müxbir S.İlhamqızı/ Azərbaycanın Qəbələ rayonundakı Radiolokasiya Stansiyasının insanlara mənfi təsiri yoxdur. Bu barədə Azərbaycanın səhiyyə naziri, Qəbələ RLS-in ətraf mühitə təsiri ilə bağlı dövlət komissiyasının sədri Oqtay Şirəliyev bazar ertəsi Bakıda keçirdiyi mətbuat konfransında açıqlama verib.\nNazir qeyd edib ki, RLS-in insanların səhətinə təsiri ilə bağlı daim monitorinqlər aparılır. Şirəliyevin sözlərinə görə, əgər RLS - in insanlara mənfi təsiri olsaydı, bu son 15 ildə özünü biruzə verərdi.\nQəbələ RLS 2002-ci ildə 10 il müddətinə Rusiyaya icarə verilib. Bu günlərdə "böyük səkkizliyin" Almaniyada keçirilən görüşü zamanı Rusiya prezidenti V.Putin Amerika Birləşmiş Ştatlarına Qəbələ RLS-dən birgə istifadə etməyi təklif edib.


(1:11 / 7.95Mb / просмотров видео: 31)\nSputnik / Rahim Zakiroğlu\nAstarada XIX əsrin yadigarı olan hamamlar xüsusilə seçilir. Bu hamamları quruluşuna və istifadə imkanlarına görə, öz dövrünün möcüzələri adlandırmaq olar.\nAstara rayonunun Pensər kəndi ərazisində XIX əsrdə inşa olunmuş qədim hamam var. 10 günbəzi olan hamam xeyriyyəçi Məşədi Abu-Talıb tərəfindən inşa etdirilib.\nHamam iki hissədən ibarətdir. Giriş hissəsində, binanın ortasında hövuz var. Hovuzun kənarlarında daşdan hörülmüş kürsü, kürsünün içində isə yarımdairəvi taxçalar var ki, bu da hamamdan istifadə edən sakinlərin ayaqqabılarının qoyulması üçün tikilib.\nDörd tərəfdə geyinmə-sorunma yerləri hazırlanıb. Bu hamamda qadınlar həftənin tək günləri, kişilər isə cüt günləri istifadə ediblər.\n17:50 16.09.2021 (Yenilənib 17:08 16.09.2021)\nBAKI, 16 sentyabr — Sputnik. Türkiyə Respublikasının Konya şəhərindəki aviabazada keçirilən Azərbaycan və Türkiyə Hərbi Hava Qüvvələrinin "TurAz Şahini - 2021" birgə taktiki təlimlərinin bağlanış mərasimi keçirilib.\nQeyd edək ki, birgə təlimə Azərbaycan Hərbi Hava Qüvvələrinin 2 ədəd "MİQ-29" qırıcı və 2 ədəd "SU-25" hücum təyyarələri cəlb edilib.\nAzərbaycan və Türkiyənin müdafiə nazirləri birgə taktiki-uçuş təlimlərini izləyiblər\n"TurAz Şahini - 2021": çətin pilotaj və döyüş manevrləri - VİDEO\nhərbi təlimlər, Konya, Türkiyə, Azərbaycan, video, Azərbaycan Müdafiə Nazirliyi\n15:14 16.09.2021 (Yenilənib 15:05 16.09.2021)\nKəndirbaz Kamil Mamayevin sözlərinə görə, altı yaşından ip üstündə yeriməyə başlayıb. Kəndirbaz indiyə kimi hobbisini 10-a yaxın müxtəlif marşrut üzrə gerçəkləşdirib ki, onların arasında 150 metr yüksəklikdə, Solotol kanyonu üzərində ip üstə gəzmək də var.\nMamayev deyir ki, fəaliyyətinin əsas məqsədi bütün arzulayan insanlar üçün ip üstündə yerimək imkanının yaradılmasıdır. Bu məqsədlə o, Çindirçero dağ xizək kurortunda müxtəlif uzunluqlu kəndirlər üzərində ekstrim-park da təşkil edir.\n"Bura çox turist gəlir, mühafizə sistemi vasitəsilə ip üstündə dayanmağa çalışır, şəkil çəkdirirlər. Onların arasında bu işi öyrənmək istəyənlər də çox olur. Hərə özünə lazım olanı seçir. Bəziləri üçün bu əyləncə, digərləri üçün idman, bir başqaları üçün ekstrimdir. Elə insanlar da var ki, bu işi həyatının mənası hesab edirlər", – deyə kəndirbaz fikirlərini bölüşüb.\nO, sözügedən parkın yaradılması ilə yanaşı, şəxsi rekordunu da təzələmək niyyətindədir.\n"Bu il ip üstündə 1,5 kilometr məsafə qət etmək istəyirəm. Bu Rusiya rekordudur. Əgər bunu bacarsam, rekord qazanmış olacağam. Baxaq görək, necə alınır", – deyə kəndirbaz sözlərinə yekun vurub.


"Bezi dini kitablarda teriqetlerarasi qarsidurmani tesviq eden fikirler var" – Mubariz Qurbanli - Azadliq Xeber\n"Bezi dini kitablarda teriqetlerarasi qarsidurmani tesviq eden fikirler var" – Mubariz Qurbanli\n"Bəzi dini kitablarda təriqətlərarası qarşıdurmanı təşviq edən fikirlər var" - Mübariz Qurbanlı\n21.01.2017 / 10:22 xeber –\n“Ölkəmizdə dini nəşrlər və məmulatlar yalnız ekspert rəyi alındıqdan sonra yayıla bilər”.\nDini Qurumlarla İş üzrə Dövlət Komitəsindən Lent.az-a verilən məlumata görə, bunu komitə sədri Mübariz Qurbanlı deyib.\nM.Qurbanlı bildirib ki, bir sıra dini kitablarda və nəşrlərdə təriqətlərarası qarşıdurmanı təşviq edən fikirlər öz əksini tapıb: “ Bu cür kitabların Azərbaycanda nəşrini və yayılmasını məqsədəuyğun hesab etmirik. Çünki bu cür nəşrlərin yayılması məzhəblərarası qarşıdurmanın təşviqinə və təbliğinə gətirib çıxara bilər”.\nM.Qurbanlı “İslam Həmrəyliyi İli” ilə bağlı Tədbirlər Planı üzərində işin getdiyini diqqətə çatdırıb. O qeyd edib ki, ən mühüm tədbirlərin Bakı şəhərində keçirilməsi planlaşdırılır. Daha sonra digər müsəlman ölkələrində də müxtəlif xarakterli tədbirlərin təşkili mümkündür.


Özəlləşdirilməyə çıxarılacaq müəssisələrin vergi borcu silinəcək - ƏMLAK - Fins.az\nÖzəlləşdirilməyə çıxarılacaq müəssisələrin vergi borcu silinəcək\nFins.az xəbər verir ki, bu, cari il martın 1-dən sonra özəlləşdirilməsi barədə qərar qəbul edilən dövlət əmlaklarına şamil olunur. Dövlət əmlakının satıcısı qismində çıxış edən Əmlak Məsələləri Dövlət Komitəsi Vergilər Nazirliyi ilə birgə özəlləşdirilməyə çıxarılan müəssisələrin vergi borclarını dəqiqləşdirib. Artıq 140 müəssisə özələşdirilməyə hazırdır. Onlardan 40-ı Bakıda, digəriləri regionlarda yerləşən sənaye və kənd təsərrüfatı, eləcə də, turizm sahəsinə aid iri səhmdar cəmiyyətləri və digər obyektlərdir. Bu müəssisələrin ümumi əmlak və torpaq vergisi 10 milyon manat təşkil edir.


Kadırovun müavini Türkiyədə həbs edildi\nAntalya hava lımanından 12 kilo 376 qramlıq külçə qızılı Çeçenistana aparmaq istəyərkən tutulan Çeçenistan prezidentinin müavini 38 yaşlı Emruddin Edelgiriyev və onun 37 yaşlı dostu Xasan Xakimova 10 ay həbs və 5 min TL pul cəzası verilib.\nAznews.az xəbər verir ki, hadisə Antalya hava limanında 18 oktyabr 2012-ci ildə baş verib. CIP salonundan Çeçenistana getmək istəyən dostların baqajında 12 kilo 376 qram ağırlığında külçə qızıl aşkar edilib.\nDiplomatik pasporta sahib olan Edelgiriyev həmin gün ölkəsinə dönüb, Xakimov isə məhkəmənin çıxartdığı qərardan sonra sərbəst buraxılıb.\nÇeçenistan prezidenti Ramazan Kadırovun müavini və baş müşaviri olan Edilgiriyev ifadəsində "Qızıl dostum Xasan Xakimova aiddir. Xahiş etdi, baqaja qoydum. Türkiyəyə satmaq üçün gətirdiyi qızılı geri qaytarmaq istəyib. Mənim məlumatım bundan ibarətdir" sözlərini deyib.\nAntalya 1-ci Cəza Məhkəməsi yenidən bu işə baxıb və onlara 10 ay həbs və 5 min manat TL pul cəzası verib.\nMəhkəmə 12 kilo 376 qram külçə qızılın xəzinəyə təhvil verilməsini tələb edib.\nTutulan şəxslərin vəkilləri isə külçə qızılın xəzinəyə təhvil verilməsinə etiraz ediblər.\n2014.11.11 / 13:19\nTürkiyəyə təslim edilən ilk F-35-lər – Foto\nƏfqanıstanda 32 nəfər girov götürüldü


DMC2017 ajiotajla başa çatdı - FOTO. | Face of Marketing\ndigimark » DMC2017 ajiotajla başa çatdı - FOTO\nTarix : 2017-11-11 19:22:03 | Baxılıb : 1507\nNoyabrın 11-də Bakıda 3-cü Rəqəmsal Marketinq Konfransı (DCM2017) keçirilib.\nDMC2017-nin təşkilatçılarından olan Facemark.az xəbər verir ki, konfrans iki hissədən ibarət olub.\nDMC2017- də iştirak edən spikerlər iş həyatlarında qazandıqları təcrübəni auditoriya ilə bölüşüblər. Konfransda toxunulan mövzulardan bir neçəsi isə rəqəmsal marketinqdə strategiyalar, sosial brendlər, post dizayn, milli keyslər barəsində olub.\nTədbirdə iştirak edən 13 spikerin çıxışı auditoriya tərəfindən ajiotajla qarşılanıb. Spikerlərin digital marketinq tendensiyaları, müasir bazarda çatışmayan nüanslar, gözləntilər barəsində 600 nəfərdən ibarət olan auditoriyanı məlumatlandırıblar.\nFacemark.az-ın spikerlər ilə ayrı-ayrılıqda müsahibələri zamanı onlar deyib ki, bu dəfə keçirilən konfrans digər iki konfransdan auditoriyanın çox olmasına görə fərqlənib:\n“Bir neçə il bundan qabaq Bakıda Rəqəmsal Marketinq Konfransı keçiriləndə də biz bu cür tədbirlərə insanların marağının artacağını bilirdik. Bu dəfə 600-ə yaxın auditoriyanın olması öz-özlüyündə sübut etdi ki, artıq şirkətlər başa düşür ki, hər bir müəssisənin marketinq strategiyası olmalıdır, eləcə də onlar anladı ki, şirkətlər üçün marketinq vacibdir”.\nDMC2017-nin təşkilatçılarından olan Aysel Cəbrayılovanın sözlərinə görə, tədbir gözlədiklərindən də yüksək səviyyədə keçib:\n“Təxminən 600 nəfər auditoriya DMC2017 üçün bir araya gəliblər. 8 saat keçməsinə baxmayaraq hələ də zalda 400 nəfərə yaxın iştirakçı var idi. Pozitiv ab-hava davam etdi. Hər kəs gələcəkdə öz işində tətbiq edəcəyi faydalı məlumatları özü üçün götürdü. Konfrans həm də böyük tanışlıqlar üçün lokomotiv rolunu oynadı”.\nA.Cəbrayılova xatırlatdı ki, növbəti belə konfrans 2018-ci ilin noyabr ayında keçirilməsi planlaşdırılır:\n“Növbəti konfransın bundan da yaxşı olacağına əminəm. Gələn il üçün proritetlərimizdən biri də odur ki, zalı böyüdək. Çünki, bu dəfə iştirakçı sayı gözlədiyimizdən də çox oldu. Bu da marketinq sahəsinə olan böyük maraqdan irəli gəlir”, - deyə təşkilatçı vurğulayıb.\n“Avtoqraf” jurnalının təsisçisi, tanınmış sahibkar Ramin Musayevin DMC2017 barəsində olan fikirləri isə belə olub:\n“Məncə, belə konfransların keçirilməsi və marketoloqların bir yerə toplanması və fikir mübadiləsi aparması, təcrübələrini bölüşməsi vacib məsələdir. Təəssüflər olsun ki, bəzən insanlar öz təcrübələrini digərləri ilə paylaşmaq istəmirlər. Məncə, spikerlər daha yaxşı olardı ki, uğursuz təcrübələrini auditoriya ilə paylaşsınlar. Düşünürəm, bununla digər insanların gələcəkdə edə biləcəkləri səhvlərdən sığortalamış olacaqdılar. Məncə, belə ideya daha yaxşı olardı.\nHər il marketinq konfransının keçirilməsi artıq ənənə halını alıb. Spikerləri eşitmək və onların təcrübələrinə qulaq asmaq maraqlı oldu. Hər dəfə belə konfranslarda spikerlər də özünəməxsus olurlar”, - deyə R.Musayev Facemarka bildirib.\nUğurlu iş adamı Fəxri Ağayev DMC2017 haqqında deyib ki, xaricdə yaşayanda istəklərindən biri də ölkəmizdə belə maarifləndirici konfransın keçirilməsi olub:\n“Rafiq Vəliyevin təşkil etdiyi bütün tədbirlərdə iştirak edirəm. Mən uzun illər xaricdə yaşadığım dövrlərdə Azərbaycanda bu cür tədbirlərin keçirilməsini çox istəyirdim. Sevindirici haldır ki, artıq ölkəmizdə bu cür tədbirlər keçirilir. Ümid edirəm ki, bu cür tədbirlər beynəlxalq səviyyədə ölkəmizdə keçiriləcək. Spikerlər arasında görmək istədiklərimin hamısı var. Onların hamısı öz sahələrində peşəkardır. Bunları əməl və nəticələri ilə göstərmiş insanlardır".\nÖz növbəsində, auditoriyanın konfrans barəsində fikirlərini operativ öyrənmək üçün sosial şəbəkələrə nəzər salmaq kifayət olub. Həmin postlardan bir neçəsini oxucularımıza təqdim edirik:\nQeyd edək ki, bu dəfəki Rəqəmsal Marketinq Konfransının özəlliklərindən biri də o olub ki, zala gələ bilməyənlər, sosial şəbəkələrdə canlı olaraq tədbiri izləmək şansı qazanıblar. O cümlədən konfransın daha da əyləncəli olunması üçün bahalı əşyaların uduşda olduğu lotoreya da keçirilib. Daha sonra qalib şəxs mükafatlandırılıb.\nDMC2017 möhtəşəm bağlanış mərasimi ilə başa çatıb.


Azərbaycan Beynəlxalq Bankı 35 ali məktəbə dərslik hədiyyə edib – İstiqlal.az\nAna Səhifə/İqtisadiyyat/Azərbaycan Beynəlxalq Bankı 35 ali məktəbə dərslik hədiyyə edib\nAzərbaycan Beynəlxalq Bankı 35 ali məktəbə dərslik hədiyyə edib\n25 May 2021 10:50\nAzərbaycan Beynəlxalq Bankının korporativ sosial məsuliyyət layihəsi çərçivəsində nəşr etdirdiyi “Dövlət maliyyəsi və dövlət siyasəti” dərsliyi cəmiyyətdə böyük maraqla qarşılanıb.\nBank Massaçusets Texnologiyalar İnstitutunun professoru Conatan Qruberin müəllifi olduğu və hazırda dünyanın aparıcı universitetlərində istifadə edilən kitabın nüsxələrini ölkəmizdəki ali məktəblərə və aparıcı kitabxanalara hədiyyə edib.\nKitabın müvafiq sayda nüsxələri artıq 35 ali məktəbə, 2 kitabxanaya, 1 təlim mərkəzinə hədiyyə edilib. Yaxın günlərdə kitabdan başqa təhsil müəssisələrinə və kitabxanalara da bağışlanacaq. Belə bir məşhur dərsliyin ana dilimizdə nəşri Azərbaycan Beynəlxalq Bankının ölkəmizdə təhsilə, innovasiyalara, cəmiyyətdə maliyyə savadlılığının artırılmasına dəstək tədbirlərinin davamıdır.\nAzərbaycan Beynəlxalq Bankı kimi böyük biznes qurumunun bu faydalı təşəbbüsü ölkəmizdə dərslik bazasının sürətlə yenilənməsinə, yeni peşəkarlar nəslinin yetişməsinə, beynəlxalq təcrübənin cəmiyyətimiz üçün daha da əlçatan olmasına xidmət edir. Dövlət dilimizdə bu cür bilik resurslarının formalaşdırılması qloballaşma şəraitində Azərbaycan dilinin qorunması və inkişafı işinə də əhəmiyyətli dəstəkdir.\nMüasir dövlət bankı olan Azərbaycan Beynəlxalq Bankının universal və faydalı məhsul və xidmətləri barədə məlumatları bankın filial və şöbələrindən, www.ibar.az internet səhifəsindən, 937 nömrəli Məlumat Mərkəzindən, həmçinin rəsmi “Facebook” səhifəsindən əldə etmək olar.\nFİDE Teymur Rəcəbova İddiaçılar turnirinə vəsiqə verib\n23 Oktyabr 2021 20:15


Mehriban Əliyeva Masazırda Heydər Əliyev Fondunun dəstəyi ilə inşa olunan tam orta məktəbin açılışında iştirak edib - FOTO\nAzərbaycanın birinci xanımı, Heydər Əliyev Fondunun prezidenti Mehriban Əliyeva və Fondun vitse-prezidenti Leyla Əliyeva oktyabrın 6-da Abşeron rayonunun Masazır kəndində Heydər Əliyev Fondunun dəstəyi ilə inşa olunan 4 nömrəli tam orta məktəbin açılışında iştirak ediblər.\nMilli.Az AZƏRTAC-a istinadən bildirir ki, Heydər Əliyev Fondunun prezidenti Mehriban Əliyevanı və Fondun vitse-prezidenti Leyla Əliyevanı şagirdlər qarşıladılar.\nQeyd edək ki, Heydər Əliyev Fondu təhsil sahəsində "Yeniləşən Azərbaycana yeni məktəb", "Təhsilə dəstək" layihələrini həyata keçirir. Bu layihələrin məqsədi ölkə miqyasında müasir standartlara cavab verən təhsil kompleksləri yaratmaq, dövlətin təhsil siyasətinin həyata keçirilməsinə dəstək göstərməkdir. Son 11 ildə bu layihələr çərçivəsində ölkənin müxtəlif bölgələrində 420-dək məktəb binası inşa olunub və yenidən qurulub.\nMehriban Əliyeva Masazırda Heydər Əliyev Fondunun dəstəyi inşa olunan tam orta məktəbin açılışında iştirak edib FOTO


AMEA ilə əlaqəsi olmayan və ona zərrə qədər xidmət göstərməyənlərdənsə gənc alimlərin müəyyən qisminin ev problemini həll etmək daha məqsədəuyğundur – Akademik.az\nAMEA ilə əlaqəsi olmayan və ona zərrə qədər xidmət göstərməyənlərdənsə gənc alimlərin müəyyən qisminin ev problemini həll etmək daha məqsədəuyğundur\nSon günlər Azərbaycan Milli Elmlər Akademiyasının (AMEA) gündəmində müzakirə olan əsas mövzu “Aspirantlar yataqxanası” və mənzil məsələsidir. Məlum olduğu kimi, AMEA ilə “Evrostroy-S” MMC arasında bağlanmış 14 noyabr 2012-ci il tarixli müqaviləyə əsasən, Bakı şəhəri, Yasamal rayonu, Şərifzadə küçəsi, 12 ünvanında yerləşən yataqxanada yaşayan AMEA-nın işçilərinin həmin ərazidə yeni inşa edilən binalarda mənzillə təmin edilməsi nəzərdə tutulmuşdur. Həmin müqavilə ilə əlaqədar ilk mərhələdə, yataqxanada qeydiyyatda olan və hazırda orada yaşayan, həmçinin mənzil şəraitinin yaxşılaşdırılmasına ehtiyacı olan 54 AMEA əməkdaşına mənzillər verilib. Növbəti mərhələdə qalan mənzillərin, yataxana qeydiyatında olan, üzrsüz səbəbdən orda yaşamayan, mənzilə ehtiyacı olan elmlər və fəlsəfə doktorlarına verilməsi gözlənilir.\nMəsələ ondadır ki, sözügedən yataqxanaya keçmişdə və yaxud yaxın keşmişdə müxtəlif yollarla qeydiyyata düşən, orada yaşayan və yaşamayan, ancaq AMEA ilə heç bir əlaqəsi olmayan, onun funksiyalarının yerinə yetirilməsində zərrə qədər xidmət göstərməyən, hətta kənar təşkilatlarda işləyən, öz adlarına mənzil(lər)i olan çoxsaylı aidiyyəti olmayan şəxslər vardır ki, onlar bu imkandan yararlanmaq üçün ağlasığmaz “fədakarlıq” göstərir, qətiyyətlə mənzil tələb edirlər. Bundan ötrü mətbuat vasitəsi ilə şikayət etmədikləri rəsmi şəxslər, qurum və təşkilatlar qalmayıb. Hətta onlar Prezident Administrasiyası və AMEA qarşısında bir neçə dəfə aksiya keçirməyə cəhd edərək, elə təəssürat yaradırlar ki, sanki onlar aktiv şəkildə elmlə məşğul olur, elmimizin inkişafına misilsiz töhfələr verir, AMEA-nın həqiqi mənsubları kimi yataqxanada yaşamaq mərburiyyətində olanların aqibətini yaşayır, mənzilsizlikdən həqiqətən də əziyyət çəkirlər.\nAmma bu da müzakirəyə qapalı faktdır ki, Akademiyada mənzilə ən böyük ehtiyacı olan məhz, gənc alimlərdir. Nəzərə almaq lazımdır ki, bu statusu daşıyan AMEA-nın həqiqi mənsublarının fəaliyyəti nisbətən yaşlı alimlərlə müqayisədə 90-cı illərdən sonrakı tarixləri əhatə etdiyindən onların mənzillə təmin olunması prosesi o dövrkü siyası, sosial və iqtisadi problemlərin fonunda qeyri mümkün idi. Lakin bu da danılmaz faktdır ki, bu gün elmimizin inkişafı, AMEA-nın çoxsahəli funksiyalarının layiqincə yerinə yetirilməsi məsələsi birbaşa gənclərə göstərilən qayğılardan, onlara verilən stimullardan asılıdır. Düzdür, bu gün Akademiya gənclərin normal elmi fəaliyyət göstərməsi üçün lazım olan bütün maddi-texnika baza ilə bağlı problemlər rəhbərlik tərəfindən tam həll olunub. Yalnız gənc alimlərin ən böyük problemi mənzil təminatı ilə bağlıdır. Təcrübə göstərir ki, neçə istedadlı gənc alim, gələcəyi perspektivli mütəxəssis məhz sosial problemlərin ucbatından elmdən uzaqlaşır, faəliyyət sahələrini dəyişir, ən yaxşı halda elmlə bərabər digər sferalarda fəaliyyət göstərir. Elmə tam konsentrasiya oluna bilməyən, gündəlik sosial problemlərlə yaşayan gənc alimdən böyük elmi yeniliklər gözləmək, şanlı tarixi və yolu olan AMEA-nın gələcəyini onlarla bağlamaq təsəllidən başqa yaxşı nə vəd edir? Bu məsələni ən yaxşı bilən, həmişə bu problemi qabardan Akademiyanın prezidenti, hörmətli akademik Akif Əlizadə hər bir görüşlərdə, KİV-dəki müsahibələrində gənclərin yüksək səviyyədə elmə cəlb olunmasının onların üzləşdiyi sosial problemlərin, o cümlədən mənzilsizliyinə son qoyulmasından keçdiyini xüsusi vurğulayıb. O, hətta son açıqlamasında belə bu mənzil bölgüsündə zəruri ehtiyacı olan bir qrup gənc tədqiqatçıların nəzərə alınmasının vacibliyini qeyd edib. Belə olan halda, indi aparılan mənzil bölgüsündə AMEA-ya xidməti olmayan, ən yaxşı halda AMEA-nın müəssisələrində yarımştat işləyən, hətta mənzilləri olan, lakin təmənnasız mənzillərə sahib olmaqla bağlı böyük iddaları olan elmdən kənar şəxslər daha çox “fədəkarlıq” göstərir, aksiyalar keçirir, ictimaiyyəti yalanlarına alət edir, lakin gənc alimlərin mənzillə təmin olunması məsələsi bu problemlərin həlli fonunda heç müzakirə belə olunmur….. Bəzən bu unutqanlığı gənc alimlərin yataqxana qeydiyatında olmaması ilə əlaqələndirənlər də tapılır. Ancaq sual oluna bilər: yataqxana otaqlarının hələ o vaxtdan oranın yaşlı sakinləri tərəfindən (bəzilərinin indi heç AMEA ilə əlaqəsi belə yoxdur) qeyri-qanuni özəlləşdirildiyi bir halda həmin yataqxanada gənc alimlər qeydiyata necə düşə bilərdi? Həm də AMEA-ya 2000-ci ildən bəri qəbul olunan aspirantlar müvəqqəti qeydiyata düşmək üçün Akademiyanın o vaxtkı rəhbərliyinə etdiyi müraciətləri heç vaxt müsbət həll olunmurdu. Cavabları da “yataqxanada boş otaq yoxdur, sizi qeydiyata ala bilmərik”, idi. Bir vacib amil də var ki, o da bu yataqxananın təyinatı aspirantlarla bağlıdır. Halbuki, ev iddiasında olanlar çox halda heç aspirant statusu daşımadan, müxtəlif yollarla həmin yataqxananın otaqlarını “zəbt” edirdilər, qeydiyyata düşürdülər, hətta oranı özəlləşdirirdilər.\nBəli, yataqxanada özlərinə yer tapa bilməyən min bir çətinliklə uzun illər kirayə evlərdə yaşamağa məcbur olan, amma bütün bu çətinliklərə baxmayaraq həm elmi, həm ictimai fəaliyyəti ilə Akademiya elminə təmənnasız xidmət edən gənc alimlərimizin mənzil problemi birinci həll olunmalıdır. Bir halda ölkə rəhbərinin sərəncamı ilə yaradılan Mənzil İnşaatı Dövlət Agentliyi tərəfindən əhalinin aztəminatlı təbəqəsinin mənzil şəraitinin yaxşılaşdırılmasını nəzərdə tutan sosial evlər də gənc alimlər üçün əlçatan deyil. Çünki dövlətimizin yaratdığı bu imkandan yararlanmaq üçün Asan Xidmət Mərkəzinə müraciətlər edən gənc elm adamlarına, təəssüf ki, oradan güzəştli qrupa düşməmələri bildirilib. Ona görə ki, gənc alimlər üçün “Güzəştli mənzil” əldə etmək qaydalarında yaş həddi 35-dir və nəzərə alsaq ki, Akademiya İnstitutlarında fəaliyyət göstərən gənc fəlsəfə doktorlarının yaşı bu limiti keçib, deməli onların ipoteka kreditləri kimi “sosial mənzil” qaydaları ilə də nə vaxtsa mənzil sahibi olmaq ümidlərinin üstündən artıq xətt çəkilib.\nXatırlatmaq yerinə düşər ki, AMEA-nın mövcud institut və təşkilatlarında elmi dərəcəsi olan gənc alim və mütəxəssislərin sayı xeyli məhdud, təqribən hər birində 2-5 nəfərdir. Gənc tədqiqatçılarımızın üzləşdiyi mənzil-məişət problemi elmdən uzaqlaşmalarında, ən yaxşı halda elmlə yanaşı digər fəaliyətlərlə məşğul olmalarında həlledici faktor hesab olunur, desək heç də yanılmarıq. Əgər belə olmasaydı, 40 yaşa qədər gənc fəlsəfə doktorlarının sayı son 5 ildə təqribən 20-30% azalan tendensiya ilə müşahidə edilir. Şübhəsiz elmə gəlmək istəyən yeni istedadlı, yaradıcı gənclər evsiz gənc alimlərin problemlərinin həll olmamasından mənfi nəticə çıxararaq, yollarını elmdən kənar salaraq bu problemi dərinləşdirməkdə davam etdirəcəklər. Bu arzuolunmaz hal öz pik həddinə çatmamış, AMEA-ya zərrə qədər xidmət göstərməyən, indilərdə bu qurumla lazımi əlaqəsi olmayan, mənzil dəllalarına çevrilən haqsız narazı vətəndaşlardansa gənc alimlərin müəyyən qisminin ev problemini həll etmək daha məqsədəuyğun olardı. Bu addım onların bütün potensialını elmə sərf etməklə Azərbaycan elminin parlaq gələcəyi üçün daha böyük nailiyyətlər əldə etməsinə səbəb olacaq. Unutmayaq ki, beyinlərini gündəlik mənzil-məişət qayğıları ilə məşğul edən gənc alimlərdən böyük elmi uğurlar da gözləməyə dəyməz.\nVaqif şeirinin üzü və astarı


Uşağa ev tapşırıqlarında necə kömək etməli? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 13-02-2016, 19:30\nSəs ver: Hər bir valideynin ən böyük istəyi övladının savadlı olması, kitaba, elmə maraq göstərməsidir. Elə ona görə də uşaq vaxtı bu sözləri hamı eşidib: "Otur stol arxasında, dərslərini hazırla!” İndi bu hissləri biz təkrar yaşayırıq, amma valideyn qismində. Övladımızın masa ətrafında oturub, ciddi-ciddi dərsləri ilə məşğul olması üçün... Valideyn təkcə əmr verməməli, ev tapşırıqlarının yerinə yetirilməsində balaca məktəbliyə kömək də etməlidir. Amma necə?\nUşaqlar öz günlərini rejimə salmaqda hələ ki, çətinlik çəkirlər. Ona görə ilk vaxtlar siz onların gününü rejimlə idarə edin – oxu, yemək, istirahət saatları və s. Dərs qavrama müddəti də uşaqdan-uşağa fərqlənir. Belə ki, birinin 15 dəqiqə ərzində etdiyi tapşırığı digəri 2 saata edər. Uşağın yorulduğunu, yuxuladığını hiss edirsinizsə, onu oxumağa məcbur etməyin. 15 dəqiqə fasilə verin ki, özünə gəlsin.\nUşağı dərs oxumağa mütləq həvəsləndirmək lazımdır. Burada əhval-ruhiyyənin də rolu böyükdür. Çalışmaq lazımdır ki, ona hər zaman müsbət emosiya ötürəsiniz. Kitabı açan kimi uşağa acıqlanmanız, hər hansı neqativ hadisəni söyləməniz bütün işləri korlaya bilər.\nƏgər övladınız çox yüksək qiymətlər də ala bilmirsə, onu tənqid-təhqir etməyin! Əksinə, tərifləyib daha çox uğur qazanmasına hazırlayın.\nUşağa dərslərində kömək edən zaman heç bir halda ona "Sən çox diqqətsizsən!”, "Heç vaxt əlaçı ola bilməyəcəksən!”, "Çox kütbeyinsən” kimi cümlələr demək olmaz! Yalnız yüksək əhvalla onu dərsə kökləyə və həvəslə çalışmasına nail ola bilərsiniz.\nTəəssüf ki, bir çox məktəblərdə bununla bağlı problemlər var. Müəllimlər bu sözlərlə uşaqları ruhdan salır. Uşaqların dərsi həvəslə oxumasında müəllimlərin rolu böyükdür. Buna görə siz məktəb seçərkən müəllimlərə xüsusi diqqət yetirməlisiniz. "İstək” liseyində 20 ildən artıq təcrübəyə malik olan Azərbaycanda və xaricdə çalışmış müəllimlər sizin övladınızın dərsə həvəslənməsində, elmə yiyələnməsində mühim rol oynayacaqlar.. Liseydə interaktiv lövhə və laboratoriyalarda praktiki dərslər, zəngin kitabxana övladınıza dərs oxumağa həvəsləndirəcək. "İstək” liseyinə qəbul fevral ayının 10-dan başlayıb. Övladınıza istədiyiniz təhsil imkanlarını vermək üçün mart ayının 15-nə kimi "İstək” liseyinə qəbul üçün müraciət edin. Zəng edin: +994 465 4737 İstədiyiniz təhsil "İstək” liseyində....\nMəşğələnin düzgün strukturu\nEv tapşırıqlarını sürətlə və daha yaxşı yerinə yetirmək üçün bir neçə psixoloji "hiylə” mövcuddur. Məsələn, dərsləri etməzdən əvvəl, bütün lazımlı dərslikləri masanın sol küncünə yığın və onlar icra edildikcə sağ tərəfə qoyun. Beləcə, uşaq hansı tapşırığı edib-etmədiyini biləcək və daha sürətlə digərlərini icra etməyə çalışacaq.\nDərsləri etməyə başlarkən daha sadə tapşırıq və suallardan başlayın. Onların cavabını tapdıqca övladınız həvəslənəcək və digərlərini həll etməyə tələsəcək.\nTapşırıqları etməyin zamanı da düzgün seçilməlidir. Ən effektiv saat dərsdən gəldikdən 1-1,5 saat sonradır. Gəlib, yuyunur, geyinir, yeyir, bir az oynayır və ya uzanır. Sonra yeni enerji və həvəslə dərsə başlayır.\nGöstərişlərin və qeydlərin miqdarı\nUşaqları tapşırıq etməkdən "küsdürən” səbəblər sırasında valideynin düzgün olmayan davranışları da var. "Qələmi düz tut!”, "Hərfləri səliqə ilə yaz!” "Niyə bundan başlayırsan?” və s. kimi əmrlər düzgün deyil.\nHəmçinin səhvlərini düzəldərkən, "qaralama” demək də doğru deyil. Düzdür, o zaman dəftərdə xeyli səliqəsizlik yaranır, lakin onun səhvini müəlliminin görməsində fayda var.\nBəzi valideynlərin uşağa dərslərini yerinə yetirməkdə buraxdıqları ən böyük səhv növbəti günlərin tapşırıqlarını da etdirmələridir. "Bu gün tapşırığın az idi, tez bitirdik", - deyən ana, - gəl sabahın, biri günün də çalışmalarını həll et" deməklə, uşağı hədsiz yükləyirlər. Sabahın dərsini etdisə, buraxın, indi də oynasın, açıq havada gəzsin...\nValideynlər bir məqama da xüsusi diqqət yetirməlidirlər ki, dərs oxumaqda kömək o demək deyil ki, uşağın başının üstündə durasan. Sadəcə bir qədər istiqamət verib, yazı stolundan uzaqlaşın, imkan verin ki, o, tapşırıqlarının həllini özü sərbəst davam etdirsin.


Cəfər Cabbarlı adına...\nDövlət Teatr Muzeyində böyük dramaturqun irsi ilə bağlı yeni ekspozisiya təşkil edilib\nDekabrın 20-də Cəfər Cabbarlı adına Azərbaycan Dövlət Teatr Muzeyində yeni ekspozisiyanın açılışı və mədəniyyət ocağının 85 illiyinə həsr olunmuş tədbir keçirildi.\nƏvvəlcə Mədəniyyət naziri Əbülfəs Qarayev və qonaqlar yeni yaradılan ekspozisiya ilə tanış oldular.\nMərasimdə çıxış edən Əbülfəs Qarayev Dövlət Teatr Muzeyinin fəaliyyətindən söz açdı. Bildirdi ki, muzey 147 yaşlı milli teatrımızın tarixini özündə əks etdirən eksponatlarla zəngindir.\nNazir Prezident İlham Əliyevin sərəncamı ilə böyük dramaturq və ictimai xadim Cəfər Cabbarlının 120 illik yubileyi çərçivəsində muzeydə Cabbarlı ekspozisiyasının yaradılmasını təqdirəlayiq hal kimi dəyərləndirdi. Vurğuladı ki, dövlət başçısının sərəncamı, keçirilən yubiley tədbirləri Cabbarlı irsinin əbədiyaşarlığını bir daha sübut edir.\nQeyd edildi ki, ulu öndər Heydər Əliyev hər zaman Cəfər Cabbarlı yaradıcılığına diqqət göstərib, onun xatirəsinin əbədiləşdirilməsi sahəsində böyük işlər həyata keçirib. Bu gün bu siyasət Prezident İlham Əliyev və Birinci vitse-prezident Mehriban xanım Əliyeva tərəfindən uğurla davam etdirilir.\nNazir C.Cabbarlının Bakıdakı ev-muzeyinin də bərpasının reallaşacağına ümidvar olduğunu qeyd etdi, həmçinin ədibin Xızıdakı ev-muzeyində bərpa işlərinin davam etdirildiyini diqqətə çatdırdı: “Yubiley ili çərçivəsində muzeydə Cabbarlı guşəsinin istifadəyə verilməsi böyük ədibin həyat və fəaliyyətinin gənc nəslə təbliğ olunması baxımından mühüm əhəmiyyət kəsb edir. Eyni zamanda teatrlarımız tərəfindən həyata keçirilən “Cəfər Cabbarlı həftəsi” Azərbaycan mədəniyyətinin inkişafında böyük xidmətləri olan dramaturqun xatirəsinə ehtiramdır. Cabbarlının pyesləri bu gün yeni quruluşda, çağdaş təfəkkür işığında təqdim olunur”.\nNazir çıxışının sonunda muzeyin əməkdaşlarını əlamətdar yubiley münasibətilə təbrik etdi, uğurlar arzuladı.\nAkademik Nizami Cəfərov çıxış edərək Cəfər Cabbarlının Azərbaycan ədəbiyyatında rolu, ana dilinin qorunmasında göstərdiyi xidmətlərdən söz açdı.\nAzərbaycan Dövlət Teatr Muzeyinin direktoru Sevinc Mikayılova, C.Cabbarlının ev-muzeyinin direktoru Qəmər Seyfəddinqızı ekspozisiyanın hazırlanmasında əməyi olanlara təşəkkür etdilər.\nÇıxışlardan sonra Azərbaycan Dövlət Pantomima Teatrı aktyorlarının ifasında C.Cabbarlının əsərləri əsasında hazırlanmış kompozisiya təqdim edildi.\nDaha sonra muzeyin yubileyi münasibətilə əməkdaşlara Mədəniyyət Nazirliyinin fəxri diplomları təqdim olundu.\nXatırladaq ki, C.Cabbarlı adına Azərbaycan Dövlət Teatr Muzeyi 1934-cü ildə yaradılıb. Hazırda muzeyin fondunda 137 mindən artıq eksponat qorunur. Bunların sırasında teatr korifeylərinin həyat və yaradıcılığını əks etdirən şəxsi əşyalar, əlyazmalar, tamaşalara çəkilmiş dekorasiya və geyim eskizləri, foto və neqativlər və s. var.\nMədəniyyət.- 2019.- 25 dekabr.- S.1;3.


Çay sahilində kişi meyiti tapıldı\nGoranboyda çay sahilində kişi meyiti tapıldı\n23:20 11.06.2018 Qısa URL\nGüclü leysan yağıb və kişi çaydan keçmək istəyən zaman güclü sel suyu onu aparıb və başından xəsarət alıb\nBAKI, 11 iyun — Sputnik. Goranboy rayonunda naməlum kişi meyiti tapılıb.\nSputnik Azərbaycan "Report"a istinadla xəbər verir ki, meyit rayonun Todan kəndi ərazisində yerli sakinlər tərəfindən aşkar edilib.\nSakinlər bu barədə hüquq-mühafizə orqanlarına məlumat veriblər.\n© CC BY 2.0 / shankar s. / Kura river\nƏraziyə Xocalı Rayon Polis Şöbəsinin (RPŞ) və Xocalı Rayon Prokurorluğunun əməkdaşları cəlb olunub.\nMəlum olub ki, bu, Mingəçevir şəhər sakini, 1969-cu il təvəllüdlü Tofiq Həsən oğlu Əmirəliyevdir.\nİlkin məlumatlara görə, "Suqovuşan" deyilən ərazidə arıçılıqla məşğul olan bu şəxs ehtiyatsızlıqdan yıxılaraq başından ağır xəsarət almaqla ölüb.\nMeyit çay yaxınlığında aşkarlanıb. Dünən həmin ərazidə güclü leysan xarakterli yağış yağıb və ilkin ehtimallara görə, çaydan keçmək istəyən zaman güclü sel suyu onu aparıb və başından xəsarət alıb. Həmin şəxsi tanıyanlar onun səhhətində problem olduğunu da bildiriblər.\nFaktla bağlı Xocalı Rayon Prokurorluğunda araşdırma aparılır.\nxəsarət, leysan, sel, meyit, çay, Goranboy rayonu


Karbohidrat düsturu ilə daim ideal çəkidə qal! » Qadınla.Com - Qadınlar Birİncidir!\nTarix: 26-09-2015, 13:00\nPəhriz saxlayan və ya sağlam həyat tərzi ilə maraqlananlar bilir ki, insanın kökəlməsinin əsas səbəbi qəbul etdiyimiz karbohidratlardır. Tərəvəzlərdən meyvələrə, yeməklərdən şirniyyatlara kimi, demək olar ki, hər şeyin tərkibində karbohidrat var. Karbohidrat orqanizm üçün gərəkli olduğundan ondan tamamilə imtina etmək mümkün deyil. Bütün bunları nəzərə alan sağlam qidalanma mütəxəssisi və diyetoloq Alan Eraqon ideal çəkidə qalmaq və ya arıqlamaq istəyənlərə yeni bir düstur verib.\nDiyetoloq iddia edir ki, "karbohidrat hesablama düsturu” adlanan bu üsulla daim ideal çəkidə qalmaq mümkündür\nDiyetoloq bildirir ki, fiqurasını qorumaq istəyən hər bir kəs gündə maksimum nə qədər karbohidrat qəbul edə biləcəyini hesablamalıdır. Hər bir insanın maddələr mübadiləsinin sürəti və orqanizminin karbohidrata olan ehtiyacı fərqlidir. Ona görə də, gündəlik olaraq qəbul edəcəyiniz karbohidrat miqdarını hesablayarkən bunları nəzərə almalısınız.\nAlan Eraqon bildirir ki, gün ərzində çox hərəkət etməyən, ofis şəraitində işləyən insanlarla, aktiv həyat tərzi olan, idmana vaxt ayıran insanların qəbul etməli olduğu karbohidrat dəyəri eyni ola bilməz. Bunu nəzərə alaraq, diyetoloq ideal karbohidrat dəyərini hesablamağın 3 yolunu təklif edir:\n1. Ofisdə işləyir, həftədə bir və ya iki dəfə 1 saat idman edir, bədəninizdəki yağlardan xilas olmaq istəyirsinizsə,nail olmaq istədiyiniz çəkini 1-ə vurun.\n2. Əgər gündə 1 saatdan artıq idmanla məşğul olursunuzsa, hədəfiniz olan çəkini 2-ə vurun. 3. Əgər gündə ən az 2-3 saat idman edir, sonradan əzələyə çevirmək üçün bir az kökəlmək istəyirsinizsə, ideal hesab etdiyiniz çəkini 3-ə vurun.\nƏldə etdiyiniz rəqəm hər gün qəbul etməli olduğunuz karbohidrat göstəricisidir. loading... 20\n30 yaşdan sonra ideal bədən formasını saxlamağın sirri


Peyvənd edilmiş insanlarda COVID-19 simptomları - Günün Səsi Peyvənd edilmiş insanlarda COVID-19 simptomları - Günün Səsi\nPeyvənd edilmiş insanlarda COVID-19 simptomları\n06 Noyabr 2021 16:17\nTam peyvənd olunmuş insanlarda COVID-19-un ən çox görülən simptomlarına baş ağrısı, burun axması, öskürək, boğaz ağrısı və asqırma daxildir. Qızdırma və iybilmənin itməsinə isə az rast gəlinir.\nGununsesi.info xarici mətbuata istinadən xəbər verir ki, bu barədə danimarkalı alimlər – professor, Vidorve xəstəxanasının yoluxucu xəstəliklər şöbəsinin baş həkimi Tomas Benfild və Orhus Universitetinin immunologiya professoru Rune Hartmann məlumat veriblər.\nHartmann izah edib ki, peyvənd edilmiş insanlarda xəstəlik müxtəlif şəkildə özünü göstərir, yüngül soyuqdəymədən ölümlərə qədər. “Amma ümumilikdə xəstəliyin şiddətində kəskin azalma var, bu o deməkdir ki, daha az adam xəstəxanaya yerləşdirilir və dünyasını dəyişir”, – ekspert bildirib.\nProfessor qeyd edib ki, xəstəliyin gedişatının sürəti peyvəndin və insan orqanizminin xüsusiyyətlərindən, həmçinin onun yaşından çox asılıdır.\nOnun sözlərinə görə, mütəxəssislər 70 yaşdan yuxarı xəstələrdə dərmanların effektivliyinin 6 aydan sonra azaldığını müşahidə ediblər.\nPrevious “Şuşanı azad edəcəyimizi bir neçə nəfərə demişdim”\nNext Ombudsmandan İmişlidə 11 yaşlı qızın zorlanmasına REAKSİYA


“Şahdağ” autsayderə rəhm etmədi » Football-plus.az\n02 apr 15:10divizion\n“Şahdağ” autsayderə rəhm etmədi\nXəbər verdiyimiz kimi, dünən birinci divizionda 16-cı turdan təxirə salınmış bir oyun keçirilib. Əlverişsiz hava şəraitinə görə fevralın 17-dən martın 30-na keçirilən oyunda “Şahdağ” “Bakılı” ilə üz-üzə gəlib. Qusarda baş tutan qarşılaşma meydan sahiblərinin inamlı qələbəsi ilə başa çatıb. Kamran Əlibabayevin yetirmələri aşkar autsayderlə görüşdə 3 xalı 3 cavabsız qolla qazanıb və 10-cu pillədə möhkəmlənib. Beləliklə, turnir cədvəlində bütün komandaların oyun sayı xanası eynidi. “Birincilər”in yarışında növbəti tur aprelin 8-10-u aralığında baş tutacaq.\n2-ci dövrə, 16-cı turun oyunu\nŞahdağ - Bakılı 3:0\nMaksim Belavaka, 6. Osman Osmanov, 47. Fərid Bağırov, 78.\n1. Turan Tovuz 22 15 6 1 55-9 51\n2. Səbail 22 15 2 5 68-23 47\n3. Zaqatala 22 14 2 6 65-26 44\n4. Qaradağ Lökbatan 22 14 1 7 50-26 43\n5. Ağsu 22 13 4 5 52-20 43\n6. Şəmkir 22 13 2 7 34-18 41\n7. Mil-Muğan 22 10 5 7 34-25 35\n8. MOİK 22 9 6 7 41-24 33\n9. Şərurspor 22 7 4 11 36-42 25\n10. Şahdağ 22 6 5 11 28-40 23\n11. Energetik 22 5 3 14 22-72 18\n12. Göyəzən 22 2 4 16 16-80 10\n13. Rəvan (-9) 22 6 1 15 24-58 10\n14. Bakılı 22 2 1 19 23-85 7\nBombardirlər: Oruc Balaşlı (Zaqatala) – 26, Rəhman Musayev (Turan Tovuz) – 21, Bayram Budaqov (Səbail), Rüfət Məmmədov (Qaradağ Lökbatan) – 16.\nKvaratsxeliyanı rahatladan qələbə “Qaradağ Lökbatan” üçüncü pilləyə yüksəldi “Zaqatala” iki qolla ikinci yerə qalxdı "Səbail" büdrədi, Kvaratsxeliya üzüldü Badriyə Əsgər “salam”ı


Azərbaycan tarixinin Qarqar tayfası və Alban əlifbası problemi | "Fədai" qəzeti\nAlban əlifbası haqqında qısa məlumat. İtmiş hesab edilən 52 hərfdən ibarət Alban əlifbasını 1937 – ci ildə gürcü alimi İlya Abuladze Matenadaranda 1442 – ci ildə yazilmış MS 7117 şifrəli ermənicə bir əlyazmasıda tapmışdır. Alban əlifbası 10 sait və 42 samit hərfdən ibarətdir. Azərbaycanda bu əlifba ilə yazılmış yazılar 1948 – 1952 — ci illərdə Mingəçevirdə aparılmış arxeoloji qazıntılar zamanı aşkar edilmişdir və 8 ədəddir.\nOnlardan ən böyüyü V – VI əsrə aid Alban xristian məbədinin mehrabındakı daş lövhənin üzərindədir və bu yazı 56 hərfdən ibarətdir. Digər yazılar gil şamdanlar və küp qırıqları üzərindədir. Bu yazıların oxunmasına mane olan əsas səbəblərdən biri də, onların çox qısa və bəzi hərflərin zədəli olmasıdır.\nAzərbaycan alimləri Alban əlifbasının mənşəyi haqqında.\nFirudin Ağasıoğlu: ,,Hay tarixçilərinə görə, hay, gürcü və alban əlifbalarını güya Mesrop Maştos yaratmışdır. Gürcü əlifbasının aramey əlifbası əsasında formalaşması bəllidir. Hay əlifbası da aramey – yunan və türk runik əlifbalarının qarışığından yaranıb. Maştosun xidməti bundadır ki, kalliqraf yunan Rufanla birlikdə hay əlifbasının hərflərini əvvəlki əlifbalara nisbətən daha uyumlu biçimə salmışdır. O ki, qaldı alban əlifbasına, sadəcə bu, hay tarixçilərinin uydurması, sonrakı hay şərhçilərinin yozumu və yanlış tərcümələrin nəticəsində ortaya atılmış qondarma bir fikirdir” (F. Ağasıoğlu. Azərbaycan türklərinin İslamaqədər tarixi. I bitik. Bakı – 2014, s. 161 – 162).\nYusif Yusifov: ,,Son tədqiqatlar göstərir ki, bu əlifba erməni və gürcü əlifbalarının işarələri əsasında tərtib olunmuşdur.\n… Bəzi tədqiqatçılar müvafiq (52 işarəlik) əlifbanın albanlara mənsub olduğunu söyləmişlər. Bəziləri isə bu faktı inkar edirlər. Doğurdan da, həmin əlifba ilə alban və qarqarların əlifbası arasında yəqin ki, heç bir əlaqə yoxdur” (Azərbaycan tarixi. Ali məktəblər üçün dərslik. Bakı — 1994, s. 219).\nFəridə Məmmədova: ,,V əsrin başlanğıcında arami qrafikası əsasında alban yazısı — əlifbası təkmilləşdirildi. Antik müəlliflərə görə, albanlar hələ e. ə. I əsrdə öz yazılarından istifadə edirdilər. V yüzilin əvvəllərində təkmilləşdirilmiş 52 fonemli alban əlifbası fışıltılı və boğaz səsləri ilə zəngin idi” (Azərbaycan tarixi. Yeddi cilddə. II cild. Bakı – 2007, s. 127).\nMəlumat üçün deyək ki, Finikiya əlifbası əsasında yaradılmış Arami əlifbası yalnız samit səsləri ifadə edən 22, Yunan əlifbası 24, Gürcü və Hay əlifbaları isə 38 hərfdən ibarətdir. Alban əlifbası haqqında yazılı mənbələrdəki əsas məlumatlar və onlardan çıxan nəticələr. Özündən əvvəlki müəlliflərin verdiyi məlumatlarla tanış olan Moisey Kalankatuklu ,,Alban tarixi” adlı əsərində yazır: ,,XVI fəsil. Mesropun Albaniya çarı Arsvagenin yanına gəlməsi, burada əlifbanı təkmil etməsi, məktəbləri yenidən açması, ölkədə qalmış bütpərəst məzhəblərin kökünün kəsilməsi və Albaniyada xaçpərəstliyin möhkəmlənməsi.\n… Albaniyaya, bizim patriarxımız Yeremiya və çarımız Arsvagenin yanına həmin Mesrop gəldi. Onların hər ikisi (Arsvagen və Yeremiya) ona maarifçilik fəaliyyətində kömək etməyə razılıq verib (o, Müqəddəs Ruhun köməyi ilə erməni və gürcülərə əlifba yaradıb) və məmuniyyətlə ona şagirdliyə fərasətli gəncləri təhkim etdilər. Onlar Sünikdən (Zəngəzurdan) Bəncamin adlı tərcüməçini dəvət etdilər və onu Sünikin gənc knyazı Vasaq yepiskop Ananiyanın xahişi ilə Albaniyaya göndərdi. Onlar Mesropun yanına gəlib, onunla birlikdə qırtlaq, qaba, barbar və çətin səslənən qarqar dilinin əlifbasını yaratdılar. Bundan sonra Maştos, burada öz şagirdi Yovnatanı dini qəyyum vəzifəsində qoyub və çar sarayına keşişlər təyin edib, Erməniyyəyə qayıdır” (Moisey Kalankatuklu. Albaniya tarixi. Bakı – 1993, s. 32 – 33).\nF. Ağasıoğlu M. Xorenatsinin Qarqar əlifbasının yaranması ilə bağlı verdiyi çox qiymətli bu məlumatı üzə çıxarıb, ona verdiyi şərhlə çox böyük bir iş görərək yazır: ,,Bütün ehtimal və gümanları bir tərəfə qoyub, əsas məsələyə, hay tarixinin atası sayılan M. Xorenatsinin ilkin mətninə qayıdıb, buradakı sözlərə baxaq: Steğts nşanaqirs kokordaxos ağxazur xjakan xetsbekazunin aynorik qarqaratsvots lezun.\nBu cümlənin qədim haycadan hərfi tərcüməsi belədir: ,,boğazda danışan yabani ağxəzər pozuq əlifbasını qarqarların dilinə uyğun düzəltdi” (F. Ağasıoğlu. Azərbaycan türklərinin İslamaqədər tarixi. I bitik. s. 164).\nYazılı mənbələrdəki bu məlumatlardan belə bir nəticə çıxır ki, Mesrop Maştosun yaratdığı bu əlifba Albaniya dövlətinin yaradıcısı Alban tayfasının dilinin yox, Albaniyaya kənardan gəlmiş Qarqar tayfasının qafqazdilli hissəsinin dilinin əlifbasıdır. M. Maştos bu əlifbanı həmin vaxt türk Alban tayfasının da istifadə etdiyi Ağ xəzərlərin əlifbasına Qarqar tayfasının dilinə məxsus boğaz səslərini ifadə edən hərfləri əlavə etməklə düzəltmişdir. M. Maştosun bu əlifbanı düzəltməkdə yeganə məqsədi, qarqarlar və digər qafqazdilli tayfalar arasında Xristianlığı geniş şəkildə yaymaqdan ötrü Xristian dininə aid kitabların onların dilinə tərcüməsinə, təbliğinə və məktəblərdə tədrisinə nail olmaq olmuşdur. Beləliklə, elmdə Alban əlifbası adı almış bu əlifbanın həqiqi tarixi adı Q a r q a r ə l i f b a s ı d ı r və belə də adlandırılmalıdır.\nP.S. Mesrop Maştots bir erməni uydurmasıdır. Yazılar runik (türk), arami və həbəş əlifbaları əsasında yaradılıb. Əlifbaya erməni iddialarını heç bir tarixi yazı nümunəsi təsdiqləmir. Alban əlifbasında da runik əlifbanın işarələri üstünlük təşkil edir.\nAlban əlifbasıyla yazılmış yazı\nRunik Türk yazıları\nH. Hacıyev: UNESCO niyə belə tez mövqeyini dəyişdi?


Əsas səhifə > Müsahibələr Flora Qasımova\n02 Dekabr 2016 10:52\nMilli Məclisin deputatı Flora Qasımova\nMən hesab edirəm ki, Xocalı soyqırımını törədən qatillərin cəzalandırılması yalnız beynəlxalq məhkəmələr tərəfindən aparılmalıdır. Çünki soyqırım beynəlxalq cinayətdir. Bu bir tək azərbaycanlılara qarşı deyil, insanlığa, bəşəriyyətə qarşı törədilən cinayətdir.\n- Ermənistan dövləti işğalçılıq siyasətini hələ də davam etdirir. Dağlıq Qarabağ münaqişəsinin həlli ilə bağlı dövlətimizin tutduğu mövqe haqqında fikirlərinizi bilmık istərdik...\n- Bu illər ərzində ATƏT-in Minsk qrupunun münaqişənin həllində heç bir fəaliyyəti olmadı. Əksinə onlar ermənilərə vaxt qazandırdılar ki, işğal etdikləri torpaqlarda möhkəmlənsinlər. Qeyri-qanuni məskunlaşdırma, azərbaycanlılara məxsus tarixi, mədəni abidələri məhv etmək, saxtalaşdırmaq, təbii sərvətlərimizi talan etmək, nəinki keçmiş Dağlıq Qarabağ Muxtar Vilayətinin ərazisini, eyni zamanda Dağlıq Qarabağa Ermənistanı birləşdirən Kəlbəcər, Laçın, Zəngəzur, Qubadlı rayonlarının adlarını dəyişdirməklə, o torpaqları özününküləşdirməklə gələcəkdə Ermənistana qatmaq siyasəti aparmaqdadırlar. Mins qrupunun məqsədi Azərbaycanın hərbi yolla öz torpaqlarını azad etməsinin qarşısını almaqdır. Təəssüf ki, Minsk qrupunun həmsədrlərindən biri olan Rusiya işğalçı dövləti silahlandırır. Bir növ Ermənistan Rusiyanın quberniyasıdır artıq; silahla da təmin olunur, ordusunu da onun ordusuna qatır.\n- Flora xanım, zaman-zaman Dağlıq Qarabağın azərbaycanlı və erməni icmasının görüşü barədə fikirlər səsləndirilir. Bu görüşün baş tutmasına Ermənistan hakimiyyəti mane olur. Sizcə, burada məqsəd nədir?


Azərbaycan–Braziliya münasibətləri — Vikipediya\n4 Hərbi əlaqələr\n7 Elm-təhsil əlaqələri\nİki ölkə arasında diplomatik əlaqələr 1993-cü ilin oktyabrın 21-də qurulmuşdur.\nƏsas məqalə: Azərbaycanın Braziliya səfirliyi\nƏsas məqalə: Braziliyanın Azərbaycan səfirliyi\n22 iyun 2009-cu ildə Braziliyanın Bakıdakı Səfirliyi açılmışdır.\nAzərbaycanın Braziliyadakı Səfirliyi isə 22 oktyabr 2010-cu il tarixli Qanun ilə Brazilia şəhərində təsis edilmiş və 9 may 2012-ci ildə açılışı olmuşdur. 10 fevral 2012-ci ildə Elnur Sultanov fövqəladə və səlahiyyətli səfir təyin edilmişdir.\nSoldan sağa: Kristovam Buarke, Asim Mollazadə, Elnur Sultanov Braziliya Senatında, 18 mart 2015-ci il.\n4 sentyabr 2013-cü ildə Braziliya Deputatlar Palatasında Braziliya-Azərbaycan Dostluq Qrupu yaradılmışdır. Dostluq qrupunun prezidenti deputat Klaudio Kajadodur. 8 aprel 2014-cü ildə isə Braziliya Senatında Braziliya-Azərbaycan Dostluq Qrupu rəsmən yaradılmışdır. Həmin Dostluq qrupunun prezidenti isə senator Kristovam Buarkedir.\nAzərbaycan Respublikasının Milli Məclisində Azərbaycan-Braziliya parlamentlərarası əlaqələr üzrə işçi qrupu fəaliyyət göstərir. Bu işçi qrupu 5 dekabr 2000-ci il tarixində yaradılmış və ilk rəhbəri Oqtay Əsədov olmuşdur. 4 mart 2016-cı il tarixindən Asim Mollazadə işçi qrupunun rəhbəridir.\nAzərbaycan Respublikası Prezidentinin 25 iyun 2013-cü il tarixli Sərəncamı ilə Azərbaycan Respublikasının Braziliya Federativ Respublikasındakı səfirliyi nəzdində hərbi attaşelik aparatı təsis edilmişdir.\nBraziliyanın hərbi milli futbol komandası 2013-cü ildə Bakıda keçirilmiş Beynəlxalq Hərbi İdman Şurasının hərbiçilər arasında birinci Dünya Futbol Kuboku yarışında iştirak etmişdir.\nCənubi Amerika və Karib hövzəsi ölkələri üzrə Azərbaycanın ən iri ticarət tərəfdaşı Braziliyadır. İki ölkənin ticarət əlaqələri ildən-ilə genişlənir. Əgər 2012-ci ildə Azərbaycan Braziliyadan 183 milyon ABŞ dolları həcmində mal idxal etmişdisə, 2013-cü ildə bu göstərici 360 milyon ABŞ dollarından artıq olmuşdur.\n2016-cı ildə Rio-de-Janeyroda keçirilən XXXI Yay Olimpiya Oyunlarına həsr edilmiş Azərbaycan poçt markaları\n2013-cü ilin 6-11 avqust tarixlərində paytaxt Brazilia, 14-19 avqustda Rio-de-Janeyro, 4-8 sentyabrda isə San-Paulo şəhərlərində Braziliya Bankının Mədəniyyət Mərkəzi tərəfindən Azərbaycan bədii filmlərinin nümayişi baş tutmuşdur.\nBraziliya-Azərbaycan diplomatik münasibətlərinin qurulmasının 20 illiyi münasibətilə 19 noyabr 2013-cü ildə paytaxt Braziliada xalq artisti maestro Yalçın Adıgözəlovun rəhbərliyi ilə konsert keçirilmişdir.\n2013-cü ilin dekabrın 3-də Rio-de-Janeyro şəhər şurasının (şəhər parlamenti) xarici əlaqələr komitəsi Bakı və Rio-de-Janeyro şəhərlərinin qardaşlaşması haqqında qanun layihəsini qəbul etmiş və şəhər meri Eduardo Paes "Azərbaycanın paytaxtı Bakı şəhəri ilə Rio de Janeyro şəhərinin qardaşlaşması" qanununu imzalamışdır.\n2013-2015-ci illərdə Azərbaycan Respublikası Gənclər və İdman Nazirliyinin dəstəyilə səfirlik tərəfindən braziliyalı gəncləri arasında "Mən Azərbaycan haqqında nə bilirəm?" adlı inşa müsabiqəsi keçirilmişdir.\n11 dekabr 2014-cü ildə Azərbaycanın xalq yazıçısı, görkəmli dramaturq İlyas Əfəndiyevin "Sən həmişə mənimləsən" əsəri Braziliya Mədəniyyət Nazirliyinin İncəsənət Fondunun Rio-de-Janeyro şəhərində fəaliyyət göstərən teatrında səhnələşdirilmişdir.\n2015-ci ilin 23-26 aprel tarixlərində Azərbaycan Respublikası Mədəniyyət və Turizm Nazirliyinin dəstəyi, Azərbaycan Respublikasının Braziliyadakı səfirliyinin təşkilatçılığı və bu şəhərin prefekturasının nəzdində olan "Cidade das Artes" (azərb. İncəsənət şəhəri) Fondu ilə birgə Braziliyanın Rio-de-Janeyro şəhərində "Azərbaycan Mədəniyyət Həftəsi" keçirilmişdir.\n6 oktyabr 2015-ci ildə Azərbaycanın Braziliyadakı səfirliyində Heydər Əliyev Fondunun dəstəyi ilə istehsal edilmiş Arzu Əliyevanın layihə rəhbəri olduğu "Hədəf Bakıdır. Hitler neft uğrunda döyüşü necə uduzdu?" sənədli filminin təqdimatı keçirilmişdir.\n17 noyabr - 2 dekabr 2015-ci il tarixlərində Braziliyanın Porto Alegre şəhərindəki "Santander Kultural" mədəniyyət mərkəzində Azərbaycan bədii filmlərinin ilk nümayişi təşkil edilmişdir.\n2016-cı ilin 9-13 mart tarixlərində San-Paulo və 6-11 aprel tarixlərində Brazilia şəhərlərinin Braziliya Bankının Mədəniyyət Mərkəzlərində Azərbaycan kino həftəsi keçirilmişdir.\nElm-təhsil əlaqələri[redaktə | mənbəni redaktə et]\n15 mart 2016-cı ildə Rio-de-Janeyro şəhərində Azərbaycan Respublikasının adını daşıyan bələdiyyə məktəbi açılışı olmuşdur. Qeyd edək ki, Azərbaycan Respublikasının adının məktəbə verilməsi qanununun müəllifi Joao Rikardo Ribasdır.\nİki ölkə arasında müxtəlif sahələrdə əməkdaşlığa dair bir sıra sənədlər imzalanmışdır. Ümumilikdə Azərbaycan Respublikası ilə Braziliya Federativ Respublikası arasında 5 sənəd imzalanmışdır.\nBraziliya millisinə həsr olunmuş Azərbaycan poçt markası (1997)\n2016-cı ilin sonuna qədər Azərbaycan milli futbol komandasının heyətində 5 braziliyalı (Leandro Qomeş, Fabio Luis Ramim, Ernani Pereyra, Andre Ladaqa, Markus Ferreyra) forma geyinmişdir ki, onlar da ümumilikdə 59 matçda 5 qol vurublar.\nAzərbaycan milli futbol komandasında oynamış braziliyalı Ernani Pereyra\n"Qarabağ"ın braziliyalı legioneri Reynaldo dos Santos Silva\n↑ 1 2 3 4 5 6 7 8 9 10 11 12 13 Azərbaycan və Braziliya Arxivləşdirilib 2017-08-02 at the Wayback Machine. brasilia.mfa.gov.az (az.)\n↑ 1 2 Azərbaycan Respublikası - Braziliya Federativ Respublikası münasibətləri[ölü keçid]. mfa.gov.az, 02.05.2016 (az.)\n↑ "Azərbaycan Respublikasının Braziliya Federativ Respublikasında (Brazilia şəhərində) Səfirliyinin təsis edilməsi haqqında" Azərbaycan Respublikasının 22 oktyabr 2010-cu il tarixli, 1103-IIIQ nömrəli Qanunu. e-qanun.az (az.)\n↑ "E.İ.Sultanovun Azərbaycan Respublikasının Braziliya Federativ Respublikasında fövqəladə və səlahiyyətli səfiri təyin edilməsi haqqında" Azərbaycan Respublikası Prezidentinin 10 fevral 2012-ci il tarixli, 2043 nömrəli Sərəncamı. e-qanun.az (az.)\n↑ "Azərbaycan Respublikasının İndoneziya Respublikası, Cənubi Afrika Respublikası və Braziliya Federativ Respublikasındakı səfirlikləri nəzdində hərbi attaşelik aparatlarının yaradılması haqqında" Azərbaycan Respublikası Prezidentinin 25 iyun 2013-cü il tarixli, 2975 nömrəli Sərəncamı. e-qanun.az (az.)\n↑ Hərbçilər arasında birinci Dünya Futbol Kubokunun püşkatma mərasimi keçirilib Arxivləşdirilib 2015-06-06 at the Wayback Machine. mod.gov.az, 29.04.2013 (az.)\n↑ 1 2 3 Azərbaycan və Braziliya gömrük xidmətləri arasında əlaqələr genişləndiriləcək. customs.gov.az (az.)\n↑ Bakı və Rio de Janeyro şəhərləri qardaş oldular Arxivləşdirilib 2016-04-13 at the Wayback Machine. ayna.az, 05.12.2013 (az.)\n↑ 1 2 Braziliyada Azərbaycan məktəbi - FOTO Arxivləşdirilib 2016-03-18 at the Wayback Machine. xezerxeber.com (az.)\n↑ 6-cı “sambaçı”. apasport.az, 29.12.2016 (az.)\nVikianbarda Azərbaycan–Braziliya münasibətləri ilə əlaqəli mediafayllar var.\nAzərbaycan Respublikasının Braziliyadakı Səfirliyinin rəsmi saytı\nMənbə — "https://az.wikipedia.org/w/index.php?title=Azərbaycan–Braziliya_münasibətləri&oldid=6264305"\nBu səhifə sonuncu dəfə 3 yanvar 2022 05:04 tarixində redaktə edilib.


Yağış və külək xəbərdarlığı Ayna.az\nHavanın temperaturu Abşeron yarımadasında gecə 18-21, gündüz 23-26, Bakıda gecə 18-20, gündüz 24-26 dərəcə isti təşkil edəcək\nBakıda və Abşeron yarımadasında sentyabrın 13-də havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. AYNA Ekologiya və Təbii Sərvətlər Nazirliyinin Milli Hidrometeorologiya Departamentinin məlumatına istinadən xəbər verir ki, günün birinci yarısında yarımadanın bəzi yerlərində yağış yağacağı ehtimalı var.\nMülayim şimal küləyi əsəcək. Havanın temperaturu Abşeron yarımadasında gecə 18-21, gündüz 23-26, Bakıda gecə 18-20, gündüz 24-26 dərəcə isti təşkil edəcək. Atmosfer təzyiqi normadan yüksək 766 mm civə sütunu, nisbi rütubət gecə 60-70, gündüz 50-55 faiz olacaq.\nHava əsasən yağmursuz olacaq, lakin axşam saatlarında bəzi dağlıq rayonlarda şimşək çaxacağı, arabir yağış yağacağı ehtimalı var. Səhər bəzi yerlərdə duman olacaq. Şərq küləyi əsəcək, ayrı-ayrı yerlərdə arabir güclənəcək. Havanın temperaturu gecə 15-19, gündüz 23-28, dağlarda gecə 5-9, gündüz 10-15 dərəcə isti təşkil edəcək.\nMüəllif: Ayna.az 12 Sentyabr 2019 13:16\n12 Sentyabr 13:16 Xəbərlər


ADA Universiteti və Amerika Dövlətləri Təşkilatı arasında əməkdaşlıq sazişi imzalanıb – "Insan Hüquqları XXI əsr – Azərbaycan" Fondu\nNoyabrın 4-də Vaşinqtonda ADA Universiteti və Amerika Dövlətləri Təşkilatı (ADT) arasında əməkdaşlıq sazişi imzalanıb.\nAzərbaycanın ABŞ-dakı səfirliyindən APA-ya verilən məlumata görə, bu münasibətlə təşkilatın Vaşinqtonda yerləşən mənzil qərargahında ADA Universitetinin rektoru Hafiz Paşayev və ADT-nin Baş katibi Xose Manuel İnsulzanın adından təşkilatın İnkişaf üzrə İcraçı Katibi xanım Şeri Trosun iştirakı ilə imzalanma mərasimi təşkil edilib.\nMərasimin ardınca tərəflər arasında yenicə bağlanmış sazişin perspektivləri haqqında fikirlərini bölüşmüş Hafiz Paşayev həmin sənədin ADA Universitetinə dünyanın bu bölgəsini təmsil edən tələbələrin daha geniş şəkildə cəlb edilməsinə imkan yaradacağını qeyd edib. O əlavə edib ki, ADT ilə əməkdaşlıq eyni zamanda Azərbaycanın bu tədris ocağını gələcəyin liderlərini hazırlayan və faydalı əməkdaşlıqları təşviq edən bir təsisat kimi tanıdacaqdır. Hafiz Paşayev ADT təmsilçilərini həmçinin ADA Universitetinin qısa tarixçəsi və gələcək planları haqqında məlumatlandırıb.\nPrevious Post:Britaniyalı nazir Dağlıq Qarabağ münaqişəsi ilə bağlı həqiqətlər haqqında məlumatlandırılıb\nNext Post:Zakir Həsənov: “Vətənə, xalqa, dövlətə xidmət ömrümüzün mənasıdır!”


Idman - UCAR RAYONU Icra Hakimiyyəti\nGənclər və İdman İdarəsi, rayon əhalisinin 29,2 faizini təşkil edən yeniyetmə və gənclərin fiziki sağlamlıqlarının mənəvi keyfiyyətlərinin qorunması və artırılması, gənclərdə fəal həyat mövqeyinin formalaşdırılması, hərbi vətənpərvərlik tərbiyəsinin gücləndirilməsi sahəsində müəyyən tədbirlər görmüşdür. Rayon Gənclər Evinin balansa verilməsi və fəaliyyətə başlaması rayonda gənclərlə aparılan işlərin daha da canlandırılmasına, gənclərin asudə vaxtlarının səmərəli təşkilinə lazımi şərait yaratmışdır.\n01.01.2021-ci il tarixinə Ucar Gənclər Evi Sosial-Xidmət Müəssisəsinin binasında trenajor və bilyard zallarında gənclərin idmanla məşğul olmaları və asudə vaxtlarının səmərəli təşkili təmin edilir, eyni zamanda yeniyetmə və gənclər üçün rəqs bölməsi, ingilis dili kursu, kompüter kursu, rəsm dərnəyi və psixoloji xidmət faəliyyət göstərir.\nRayon Gənclər və İdman İdarəsi rayonda pandemiya qaydalarına riayət etməkləidmanın kütləviliyinin artırılması sahəsində rayon Təhsil Şöbəsi ilə birgə tədbirlər həyata keçirmiş, bu məqsədlə məktəblərdəki 33 idman zalından, 146 sadə idman qurğusundan, 11 stadiondan, trenajor zalından istifadə olunmuş, sərbəst güləş, karate, cüdo bölmələrinin işi canlandırılmışdır.\nRayon əhalisinin 7046 nəfəri və ya 7,8 faizi bədən tərbiyəsi ilə məşğul olur. Bədən tərbiyəsi ilə məşğul olanların 910 nəfəri qadınlardır.\nAzərbaycan Respublikasının Prezidentinin “2015-2025-ci illərdə Azərbaycan gənclərinin İnkişaf Strategiyası”nın müvafiq yarımbəndlərinin icrası ilə əlaqədar rayonumuzun yeniyetmə və gəncləri respublikada keçirilən müxtəlif sahələr üzrə seçim turlarında, bilik yarışlarında, intellektual oyunlarda, hərbi-idman oyunlarında və digər müsabiqələrdə iştirak etmişlər.\n2021-cı ilin iyununda Kamal Məmmədli strongmen idman növü üzrə Azərbaycan çempionu olmuşdur.\nfutbol - 1725 nəfər\nvoleybol - 1285 nəfər\nşahmat - 396 nəfər\nyüngül atletika - 730 nəfər\ndama - 68 nəfər\nbasketbol - 572 nəfər\nsərbəst güləş - 67 nəfər\nnərd - 70 nəfər\ncüdo - 26 nəfər\nfutzal - 1746 nəfər\ntaekvando - 38 nəfər\nkarate - 145 nəfər\narmrestlinq - 105 nəfər\nboks - 12 nəfər\nəltopu - 99 nəfər


Dövlət İmtahan Mərkəzinin hazırlıq kurslarına qeydiyyat aparılır\n22.06.2022 12:07 73 baxış\nTehsil.biz xəbər verir ki, kurslarda iştirak üçün qeydiyyat oktyabrın 23-ü saat 23:59-dək davam edəcək. Hazırlıq kurslarında müəllimlər, metodistlər və pedaqoji istiqamətdə ali təhsil müəssisələrinin bakalavriat səviyyəsinin müvafiq fənn üzrə təhsilalan axırıncı kurs tələbələri və magistrantları iştirak edə bilərlər.\nHazırlıq kurslarında iştirak ödənişlidir və iştirak haqqının məbləği 100 manatdır. Kurslarda iştirak etmək istəyənlər DİM-in saytında “Şəxsi kabinet” yaratmalıdırlar. Kabinet yaradılan zaman onun pul hesabı da açılır. Hesaba vəsait daxil etmək üçün müxtəlif ödəniş üsullarından (ətraflı məlumat epayment.dim.gov.az saytında verilib) yararlanmaq olar. “Şəxsi kabinet” yaradıldıqdan və hesaba lazımi vəsait qoyulduqdan sonra hazırlıq kurslarında iştirak etmək üçün elektron qeydiyyatdan keçmək lazımdır.


İmmuniteti yaxşılaşdıran vitaminli çaylar » Qadınla.Com - Qadınlar Birİncidir!\nSoyuq fəsillərdə biz daha çox soyuqdəymə xəstəliklərinə tutuluruq. Bu xəstəliklərin profilaktikası üçün və ya soyuqdəymənin ilk simptomlarında\nfaydalı vitaminli çayların qəbulu sizə çox yaxşı kömək edə bilər.\nölçüdə olan zəncəfil kökünü sürtgəcdən keçirin, 1 xörək qaşığı quru nanə əlavə edin və üzərinə 1/2 l qaynar su töküb 30 dəqiqə ərzində termosda dəmləyin. Daha sonra dəmləməni süzün və zövqə görə bal əlavə edib için.\nxörək qaşığı itburnu meyvələri yaxşı yuyulur, xırda doğranılır və termosda 1/2 l qaynar suda dəmlənilir. 1 saatdan sonra dəmləməni 2-3 dəfə bir neçə dəfə qatlanmış təmiz tənzifdən süzün və gün ərzində adi çay kimi qəbul edin. Qəbul etdikdən əvvəl dəmləməyə limon şirəsini və bal (zövqə görə) əlavə edin.\ndənə ərik qurusu, 5 dənə qara qavalı, 1 ovuc qara kiçmiş yaxşı yuyulur,\ntermosa qoyulur və üzərinə 1/2 l qaynar su əlavə olunur. 1 saat dəmləyin və gün ərzində için.\ndənə mixək, 1/2 çay qaşığı darçın 1/2 l qaynar suda termosda dəmləyin, üzərinə 1/2 portağalın şirəsini sıxın və 2 xörək qaşığı bal əlavə edib adi çay kimi gün ərzində için.\nDaha yaxşı effekt almaq üçün gün ərzində müxtəlif çaylardan istifadə etmək olar. loading... 0


Avtomobil oğurluğu artıb – MAŞINDA QİYMƏTLİ ƏŞYA SAXLAMAYIN! - AVTO - Fins.az\nAvtomobil oğurluğu artıb – MAŞINDA QİYMƏTLİ ƏŞYA SAXLAMAYIN!\nSon dövrlərdə avtomobillərdən oğurluq halları artıb. Sığorta şirkətlərdən verilən məlumata görə, belə hallar xüsusilə də mart ayında çoxalıb. Adi qaydada bir neçə ayda 1 dəfə avtomobildən oğurluq halına rast gəlinirdisə, ötən ay hər şirkətə bununla bağlı bir neçə müraciət edilib. Sığortaçılar bildirirlər ki, avtomobilin şüşəsi sındırılaraq içindəki dəyərli əşyalar, bundan əlavə avtomobilin özünə aid hissələr oğurlanır. Regionlarda isə hətta bəzi hallarda avtomobillər qaçırılır.\nBir ayda 7 avtomobil oğurluğu müraciəti\nAvtomobillərdən oğurluq halları ilə bağlı daha çox “Rəvan Sığorta” şirkətinə müraciət edilib. Şirkətin sığorta hadisələri departamentinin rəhbəri Rüfət Quliyev fins.az-a bildirib ki, adi qaydada bir neçə ayda bir dəfə avtomobildən oğurluq halına rast gəlinir. Amma ötən ay birdən-birə bununla bağlı sığorta şirkətinə 7 müraciət daxil olub.\n“Buta Sığorta”: “Mart ayında 4 oğurluqla müraciət edilib”\nMart ayında avtomobildən oğurluq hallarının artdığını “Buta Sığorta” şirkətində də etiraf edirlər. Şirkətin sığorta hadisələri departamentinin rəhbəri Elçin Həsənov fins.az-a bildirib ki, ötən ay 4-5 belə oğurluq halı ilə rastlaşıb. Bu avtomobillərdən 2-si isə “Buta Sığorta” şirkətindən sığortalı olub. Hadisələrin hamısı 4 mikrorayon ərazisində baş verib. Belə ki, mart ayının əvvəlində oğurluq məqsədi ilə “Hyundai” avtomobilin şüşəsi sındırılıb. “Jeep Grandsheroke” avtomobillərinin şüşəsini isə sındırmaq mümkün olmayıb. Amma şüşə çatlayıb. Avtomobillərə dəyən 600-800 manatlıq ziyanı sığorta şirkəti ödəyib.\nOğrular avtomobil sahiblərini izləyir\nOğrular adətən avtomobil sahibini bir müddət izləyirlər.Avtomobilə hansısa qiymətli əşyanın qoyulduğunu görəndən sonra şüşəni sındıraraq bu əşyaları götürürlər. R.Quliyev pul kisəsi, smartfon, bahalı noutbuk və digər əşyaların avtomobildən oğurlanması halları ilə qarşılaşdıqlarını deyir: “Məsələn, belə oğurluq halları görə sığortalı müştəriyə böyük ziyan dəyib. Fevral ayının 2-də Binəqədi rayonunda “İnfiniti” avtomobilindən oğurluq edilib. Avtomobilin şüşəsini sındıran oğrular 2500 manatlıq “Apple” noutbukunu aparıblar”.\nSığorta şirkətləri yalnız avtomobilə dəyən ziyanı ödəyirlər\nAmma belə hadisələrdə sığorta şirkətləri oğurlanan əşyaya görə deyil, yalnız avtomobilə dəyən ziyanı ödəyirlər. Çox vaxt isə avtombilə dəyən ziyan sadəcə şüşənin sındırılması və ya qapının əzilməsi olur. Bu isə 100-200 manat arasında zərər deməkdir. R.Quliyevin sözlərinə görə, belə kiçik zərərlər isə adətən azadolma məbləğinə düşür. Ona görə də avtomobil sahibləri sığorta ödənişi üçün müraciət etmirlər. Məsələn, son belə hadisə mart ayının 28-də baş verib. Yasamal rayonunda “Nissan X Trail” avtomobilinin şüşəsini sındırıblar. Amma oğurlamağa bir şey tapmayıblar. Avtomobilə 140 manat ziyan dəyib. Bu məbləğ isə azadolma məbləğinə düşüb.\nDaha çox “VAZ 2107” və “Daewoo Centra”lar qaçırılır\nBakı ilə yanaşı regionlarda da avtomobil oğurluğu halları artıb. Sığorta ekspertləri hətta regionlarda oğurluqla yanaşı avtomobillərin qaçırılması hallarının da rast gəlindiyi deyir. Daha çox qaçırılan maşınlar isə “Vaz 2107” və “Daewoo Centra” avtomobilləridir. Sığorta eksperti Qismət Əsədov fins.az-a bildirib ki, avtomobil oğruları daha çox ucuz və təhlükəsizlik sistemi olmayan avtomobilləri qaçırmağa üstünlük verirlər.“Vaz 2107 avtomobillərini bu səbəbdən qaçırmaq çox asandır. Bunun üçün ya şüşəni sındırırlar, ya da müxtəlif alətlərlə qapını asanlıqla aça bilirlər. Məsələn, mart ayında Şirvan şəhərində belə bir avtomobil oğurluğu olub: “Qonşunun “Vaz 2107” avtomobilini qaçırıblar. Avtomobil hələ də tapılmayıb”. Ekspertin sözlərinə görə, ucuz avtomobilləri qaçırılarkən adətən onları tapmaq mümkün olmur. Bu avtomobillər ya nömrəsi dəyişdirilərək sürülür ya da sökülərək ehtiyat hissələri şəklində satılır.\nAvtomobildə qiymətli əşya saxlamaq olmaz\nSığorta eksperləri bildirirlər ki, oğurluq halları adətən gecə saatlarında nəzarətsiz ərazilərdə, kamera və nəzarətçi olmayan yerlərdə baş verir. R.Quliyev bildirib ki, rast gəlinən bütün oğurluq halları nəzarətçi və kamera görüntüsü olmayan ərazilərdə baş verib.Ona görə də sürücülər belə risklərdən qorunmaq üçün avtomobili nəzarətsiz yerlərdə parklamaqdan çəkinməlidirlər. Bununla yanaşı, sürücülər oğurluq halları ilə qarşılaşmamaq üçün bahalı əşyaları, yəni pul kisəsi, smartfon, noutbuk, zinət əşyalarını avtomobildə saxlamamalıdırlar.


dəniz cərəyanları sözaltı sözlük\n1. dünya okeanında və dənizlərdə daimi və dövri axınlar.\n1.daimi, periodik və düzgün olmayan\n2. üst və alt\n3.isti və soyuq cərəyanlar olur.\n(bax: gulfstrim )\n(bax: elnino cərəyanı )\n(bax: Kurosivo cərəyanı )\n01.03.2015 00:35, Arya Stark\n2. ilk öyrənərkən "bu nədir amk ? Nəyimə lazımdı bunlar ? " deyə biləcəyiniz həssas bir mövzudur.Dünya üzərində iqlim qurşaqlarından sonra müəyyən ərazinin iqlim tipinə ən böyük təsiri su kütləsi göstərir ki bu okean, dəniz ,çay kimi müxtəlif formada özünü göstərə bilər.cərəyanlar isə okean təsiri içində ən əhəmiyyətlisi adlana biləcək qədər güclüdür.ilkin məlumat kimi isti cərəyanların keçdiyi yerlərə yağıntı gətirməsi soyuq cərəyanların isə əks iş gördüyü verilir.təbii ki yağıntı miqdarında cərəyanlar tək faktor deyil.\n01.03.2015 12:52, tavsansever\n3. cənubi amerika materikinin qərbində yerləşən atakama səhrasının dünyanın ən quraq ərazisinə, onunla demək olar eyni enlikdə yerləşib, materikin şərq sahillərini əhatə edən braziliya yaylasının isə rütubətli əraziyə çevrilməsinə səbəb olan oken axınları. Əmələ gəlməsinə səbəb daimi küləklər və Koriolis qüvvəsidir. Ayrıca Avropanın da iqliminin mülayim olmasının səbəblərindən biri də Qolfistirim isti cərəyanıdır. (Digər səbəblərdən biri də dağların paralel istiqamətində yerləşib okeandan gələn rütubətli hava axınlarının qarşısını kəsməməsidir.)\n01.03.2015 14:17, MooN_Art


Həyata keçirilən tədbirlər kənd təsərrüfatı kooperasiyasının formalaşmasına şərait yaradır - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, bu barədə Prezident İlham Əliyevin Sərəncamı ilə təsdiqlənən “Azərbaycan Respublikasında kənd təsərrüfatı kooperasiyasının inkişafına dair 2017-2022-ci illər üçün Dövlət Proqramı”nda qeyd olunub.\nDövlət Proqramında bildirilir ki, xırda təsərrüfatların üstünlük təşkil etməsi aqrar sahənin əsas problemlərindən biridir. Eyni zamanda, kənd təsərrüfatı məhsulları istehsalının əsas hissəsi hələ də xırda təsərrüfatların payına düşür. Kiçik təsərrüfatların birləşməsi həm investorlar üçün cəlbedici ola, həm də istehsal və emal müəssisələrinin təşkili üçün imkan yarada bilər. Bu baxımdan həyata keçirilən bir sıra tədbirlər kənd təsərrüfatı kooperasiyasının formalaşmasına müəyyən şərait yaradır.\nProqramın məqsədi kənd təsərrüfatı məhsulları istehsalçılarının birgə təsərrüfatçılıq fəaliyyətini təşviq etmək, könüllülük əsasında kənd təsərrüfatı kooperativlərinin təşkilinə əlverişli şərait yaratmaq, kooperativlərin dayanıqlı fəaliyyətini təmin etmək, həmçinin aqrar sahədə kooperasiyanın formalaşmasına və inkişafına dəstək verməkdir.\nKənd təsərrüfatı kooperasiyasının inkişafı sahəsində qarşıya qoyulmuş məqsədlərə nail olmaq üçün kənd təsərrüfatı kooperativlərinin və onların ittifaqlarının (assosiasiyalarının) yaradılmasının və inkişafının dəstəklənməsi, kooperativlərin yaradılması və inkişafı üçün əlverişli sosial-iqtisadi və hüquqi mühitin formalaşdırılması, kənd təsərrüfatı istehsalçılarının kooperativlərdə birləşməsinin stimullaşdırılması ilə bağlı tədbirlər görülməsi, kooperativlərdən hazır məhsulun qısa müddətdə tədarükünü, daxili və xarici bazara çıxışını təmin edən mexanizmin yaradılması, kənd təsərrüfatı kooperativlərinin istehsal bazasının modernləşdirilməsi, kooperativlərin istehsal vasitələrinə tələbatının güzəştli lizinq şərtləri hesabına təmin edilməsi, kooperativ bazarların fəaliyyəti üçün şərait yaradılması və sair tədbirlər nəzərdə tutulur.\nDövlət Proqramının icrası kooperasiya hərəkatının geniş yayılmasına, kənd təsərrüfatının inkişafı istiqamətində qarşıya qoyulmuş məqsədlərə nail olmağa imkan yaradacaq. Proqram çərçivəsində görülən işlər kənd yerlərində birgə təsərrüfatçılıq formalarının inkişafına təkan verməklə yanaşı, kooperativ üzvlərinin gəlirlərinin artmasına, həmin təsərrüfatlara investisiyaların cəlb edilməsinə gətirib çıxaracaq. Bu da kəndlərdə yaşayan əhalinin sosial rifah halının yüksəlməsinə, məşğulluq səviyyəsinin artmasına səbəb olacaq.\nAZERTAG.AZ :Həyata keçirilən tədbirlər kənd təsərrüfatı kooperasiyasının formalaşmasına şərait yaradır